Τσίπρας: Σύγκληση Συμβουλίου Αρχηγών με λοιμωξιολόγους – Η κυβέρνηση έχει χάσει τον έλεγχο - TheCaller\n08/01/2021 | 12:26\nΔέσμη προτάσεων για την αντιμετώπιση της πανδημίας κατέθεσε ο Πρόεδρος του ΣΥΡΙΖΑ – Προοδευτική Συμμαχία, Αλέξης Τσίπρας στην Πρόεδρο της Δημοκρατίας, Κατερίνα Σακελλαροπούλου κατά τη διάρκεια της συνάντησης που είχαν σήμερα το πρωί στο Προεδρικό Μέγαρο, υπογραμμίζοντας την ανάγκη σύγκλησης Συμβουλίου Πολιτικών Αρχηγών με τη συμμετοχή και μελών της Επιτροπής ενόψει του τρίτου κύματος της πανδημίας.\nΟ κ. Τσίπρας υπογράμμισε την ανάγκη Συμβουλίου Πολιτικών Αρχηγών με τη συμμετοχή και λοιμωξιολόγων, ώστε να καταρτιστεί ένα σχέδιο αντιμετώπισης της πανδημίας γιατί όπως τόνισε «η κυβέρνηση έχει χάσει τον έλεγχο». Ο πρόεδρος του ΣΥΡΙΖΑ είπε πως «το χειρότερο που μπορεί να συμβεί στη χώρα είναι να ενισχυθεί η καχυποψία και το έλλειμμα εμπιστοσύνης ακόμα και στους επιστήμονες». Στο πλαίσιο αυτό, ο κ. Τσίπρας εξαπέλυσε σφοδρή επίθεση στην κυβέρνηση, τονίζοντας πως «έχει χάσει τον έλεγχο και μάλιστα την ώρα που οι επιστήμονες κρούουν τον κώδωνα του κινδύνου με τα χειρότερα να είναι μπροστά μας».\nΌπως σημείωσε ο απολογισμός της πανδημίας στην χώρα μας είναι τραγικός, αφού πάνω από 5.000 συνάνθρωποι μας έχουν χάσει την ζωή τους με τους 4.500 να έχουν χάσει την ζωή τους από τον Νοέμβριο και μετά στο δεύτερο κύμα της πανδημίας. Τόνισε πως ο ρόλος της αξιωματικής αντιπολίτευσης εκτός από την κριτική, «ιδιαίτερα σε τέτοιες κρίσιμες καταστάσεις που διακυβεύεται η ζωή των συμπολιτών μας είναι να καταθέτει προτάσεις». «Καταθέτω με αίσθημα ευθύνης την πρόταση προς τον πρωθυπουργό» σημείωσε χαρακτηριστικά, καλώντας τον ταυτόχρονα να αφήσει το εγώ για το εμείς «ειδάλλως είναι προφανές ότι θα αναλάβει και την ευθύνη».\nΤαυτόχρονα κάλεσε δημοσίως την κυβέρνηση να προχωρήσει έστω και τώρα στην ενίσχυση του ΕΣΥ, στην επίταξη ιδιωτικών ΜΕΘ ενόψει του τρίτου κύματος, στην συνταγογράφηση και διενέργεια μαζικών τεστ ώστε να χαρτογραφηθεί η εξάπλωση της πανδημίας. Ιδιαίτερη έμφαση έδωσε ο κ. Τσίπρας στο θέμα του εμβολιασμού, αφού όπως υπογράμμισε, πρέπει να επιταχυνθεί η διαδικασία. «Πρέπει να επιταχυνθεί η διαδικασία εμβολιασμού. Προχωρά με πολύ αργούς ρυθμούς. Οι εξασφαλισμένες από την ΕΕ δόσεις δεν επαρκούν. Αν συνεχίσουμε με αυτούς τους ρυθμούς, είναι βέβαιο ότι ούτε του χρόνου τέτοιον καιρό δεν θα έχει δημιουργηθεί η αναγκαία ανοσία στην κοινότητα για να προστατευθούμε» σημείωσε χαρακτηριστικά.


Δεν φταίει ο Βασιλακόπουλος, φταίει ο πρόεδρος της Επιτροπής Διακυβέρνησης της FIBA! | SDNA\nΔεν φταίει ο Βασιλακόπουλος, φταίει ο πρόεδρος της Επιτροπής Διακυβέρνησης της FIBA!\nΟ Σωτήρης Βετάκης κάνει τον απολογισμό της Εθνικής στο Παγκόσμιο, θυμάται ένα «μότο» της Χούντας λόγω της οργισμένης αντίδρασης της ΕΟΚ και γράφει 7 υστερόγραφα για τη διαιτησία και τον Σκουρτόπουλο…\nΑισιοδοξία, αποθέωση, προσδοκίες πριν. Απαξίωση και ανάθεμα την επομένη της αποτυχίας. Εδώ και 10 χρόνια το μοτίβο είναι ίδιο και απαράλλακτο για την αγαπημένη, όλων, ομάδα μας. Η Εθνική από το 2009 και ύστερα κινείται στη μετριότητα και την αποτυχία, ενώ το ρόστερ της κοσμούν σπουδαίοι παίκτες και προσωπικότητες. Παίκτες που έχουν υπάρξει από πρωταθλητές Ευρωλίγκας, ως πρωταγωνιστές των ομάδων του, μέχρι και MVP του ΝΒΑ…\nΚάθε χρόνο η ίδια ιστορία. Κάθε χρόνο ο ίδιος, δυσάρεστος, απολογισμός.\nΗ ευθύνη βαραίνει τον προπονητή, ο οποίος συνήθως διαπομπεύεται και εν συνεχεία αποπέμπεται. Κατόπιν βαραίνει τους παίκτες, οι οποίοι επίσης διαπομπεύονται -έστω και σε μικρότερο βαθμό- και συνήθως αποσύρονται πρόωρα! Και η ζωή συνεχίζεται… Μαζί και οι αποτυχίες…\nΜας αδίκησαν, αλλά περισσότερο αδικήσαμε τον εαυτό μας\nΠριν όμως προχωρήσουμε στο προκείμενο της υπόθεσης, μια άποψη για το χθεσινό ματς και τη συνολική παρουσία της Εθνικής μας στην Κίνα. Η ομάδα επιστρέφει από το Παγκόσμιο Κύπελλο αφήνοντας, σε ότι αφορά το μπάσκετ, μόνο αρνητικές εντυπώσεις. Η διαιτησία χθες δεν ήταν σφαγιαστική, αλλά αδίκησε τον Γιάννη Αντετοκούνμπο -ειδικά στη φάση του 5ου φάουλ- αλλά να με συμπαθάτε πρωτίστως αδικήσαμε τον εαυτό μας σε όλο το τουρνουά.\nΗ Εθνική μας με την εικόνα που έβγαλε, τους «πειραματισμούς» της, που δεν απέδωσαν το ελάχιστο και με το ρόστερ που διέθετε εγκατέλειψε τη διοργάνωση με αρνητικό πρόσημο.\nΗ ομάδα μας και κατ’επέκταση το ελληνικό μπάσκετ έδειξαν:\nπως δεν μπορεί να «εκμεταλλευτεί» τον κορυφαίο παίκτη του πλανήτη για τη σεζόν που πέρασε.\nδεν είχε πλάνο, καθώς έκανε «πειραματισμούς» στο παιχνίδι της σχεδόν σε όλα τα ματς, έστω μετά την ήττα από τη Βραζιλία, φθάνοντας την ύστατη ώρα να παίξει με τον πιο ορθόδοξο τρόπο για το ρόστερ της και\nέπαιξε κατά κύριο λόγο κακό μπάσκετ, ενθουσιάζοντας μόνο όταν έπαιζε «ηρωικό» μπάσκετ.\nΚατόπιν αυτών και έχοντας σε ματς που επιζητάς νίκη με 12 πόντους,\n54% στις βολές,\n«δωρίζεις» σε ένα κρισιμότατο σημείο 4π με τεχνική ποινή που δέχεται ο «πάγκος»\nο αποκλεισμός και η πρόκριση της καλύτερης Τσεχίας είναι δίκαια αποτελέσματα.\nΔεν μπορείς να «πετάς» το παραμικρό όταν ως ομάδα έχεις αδυναμία στο μακρινό σουτ, στο low-post παιχνίδι (τόσο στην επίθεση, όσο στην άμυνα πολύ περισσότερο), στα επιθετικά ριμπάουντς.\nΚαι σίγουρα αυτή η εικόνα δεν αποτυπώνει το επίπεδο του ελληνικού μπάσκετ, αλλά αυτή δείξαμε στα γήπεδα της Κίνας. Για αυτό: μας αδίκησαν αλλά όχι όσο αδικήσαμε εμείς τον εαυτό μας.\n«Χούντα» είναι θα περάσει…\nΑπό εκεί και πέρα και επιστρέφοντας στο «προκείμενο» που αναφέρθηκε στον πρόλογο, τη μεγαλύτερη ευθύνη εξακολουθεί να έχει ο πρόεδρος της ομοσπονδίας, Γιώργος Βασιλακόπουλος, ο οποίος έχει τεράστια προσφορά στο ελληνικό μπάσκετ αλλά από τα χρόνια εκείνα έχουν περάσει πολλά ακόμη κατά τα οποία κάνει το ακριβώς αντίθετο. Και όχι μόνο για το ελληνικό μπάσκετ, αλλά και για το παγκόσμιο. Δεν υπερβάλλω, θα εξηγήσω αμέσως.\nΔιάβασα, με έκπληξη ομολογώ, ότι η ομοσπονδία διαμαρτυρήθηκε στη FIBA για τη διαιτησία και η έκπληξη μου έγινε ακόμη μεγαλύτερη όταν σε ανάρτηση του στο Facebook, ο συνάδελφος Γιώργος Τραπεζανίδης αποκάλυψε ο αντιπρόεδρος της ΕΟΚ, Τάκης Τσαγκρώνης του ανέφερε πως θα πει «στις ομάδες της Ευρωλίγκας να μην διαμαρτύρονται για τη διαιτησία, καθώς είδατε εδώ πέρα τι συμβαίνει»!\nWow! Κοιτάχτε να δείτε που η ΕΟΚ θα ζητήσει από τη FIBA διαιτητές της Ευρωλίγκας!\nΑκούστε, λοιπόν, πως έχουν τα πράγματα σύμφωνα με το ρεπορτάζ. Ο Γιώργος Βασιλακόπουλος ως πρόεδρος της Επιτροπής διακυβέρνησης της FIBA, την οποία ο ίδιος πρότεινε να συσταθεί για να κυρήξει τον ανένδοτο στον Μπερτομέου και την Euroleague, εισηγήθηκε και πρωτοστάτησε στην αποπομπή των διαιτητών της Euroleague και του EuroCup από τις διεθνείς διοργανώσεις. Παρεμπιπτόντως είναι εκείνος που «έκοψε» τους διατητές της Ευρωλίγκας από το ελληνικό πρωτάθλημα, κάτι που δεν συμβαίνει σε καμία άλλη εθνική λίγκα.\nAnyway, το 2016 -ένα search στο διαδίκτυο θα το αποδείξει- ο πρόεδρος της Επιτροπής Διακυβέρνησης σήκωσε το «λάβαρο» του πολέμου και οδήγησε τη FIBA σε αυτή την απόφαση, που ευθύνεται για το κατάντημα που βλέπουμε σε συνολικό επίπεδο στη διαιτησία του Παγκόσμιου Κυπέλλου και το επισημαίνουν στην Κίνα όλοι. Από προπονητές και παίκτες, μέχρι ΜΜΕ αλλά ακόμη και τον Τάκη Τσαγκρώνη.\nΟ Βασιλακόπουλος και η ΕΟΚ έχουν συνυπογράψει το σύστημα διεξαγωγής και ουσιαστικά τη λίστα των διαιτητών, οι οποίοι δεν έχουν παραστάσεις από μεγάλες διεθνείς διοργανώσεις. Για αυτό και η οργισμένη αντίδραση της ΕΟΚ μου θύμισε ένα μότο που είχε η Χούντα για τα ΜΜΜ και έλεγε πως «πριν αγανακτήσεις με τις συγκοινωνίες, σκέψου τι έκανες εσύ για τη βελτίωση τους». Χούντα ήταν και πέρασε…\nΥΓ1: Για τη διαιτησία σιχαίνομαι να μιλάω. Ειδικά με αναλύσεις «φάση-φάση». Θεωρώ ότι δεν έχει νόημα και κυρίως δεν οδηγεί πουθενά. Όμως στο Παγκόσμιο Κύπελλο, όπως συνομολογούν άπαντες, το πρόβλημα είναι συνολικό και τεράστιο!Για αυτό μάλιστα στη Live Sport, πριν από τα προχθεσινά στο ματς της Εθνικής μας με την Τσεχία, κάναμε ανάλυση για το ζήτημα, αφού πρώτα ερευνήσαμε τα δεδομένα. Λόγω του σχίσματος του μπάσκετ η FIBA δεν έχει «χάσει» μόνο τις καλύτερες ομάδες της Ευρώπης, αλλά και τους καλύτερους διαιτητές. Η πλειονότητα των διαιτητών δεν έχει διεθνείς ευρωπαϊκές παραστάσεις.Έχουν εμπειρίες από τα εθνικά πρωταθλήματα, αλλά αυτά τα ματς είναι πολύ διαφορετικά από μεγάλα διεθνή παιχνίδια. Είναι μια και δύο «ταχύτητες» κάτω.\nΣκεφτείτε ότι τα «παλικάρια» που έπαιξαν το προχθεσινό ματς της Ελλάδας έχουν στην καριέρα τους τις εξής «περγαμηνές»:\nΓκλισιτς (Σέρβος): ο πιο έμπειρος (sic). Έχει παίξει τη σεζόν 2014-15 σε 3 ματς Ευρωλίγκας και το 2017 ήταν στο Ευρωμπάσκετ, παίζοντας πέντε ματς στον όμιλο της Ελλάδας και ένα στην τελική φάση.\nΑουνκρόγκερς (Λετονία): τη σεζόν 2007-08 έπαιξε ένα ματς Eurocup, τη σεζόν 2013-14 έπαιξε ένα ματς στα προκριματικά του Ευρωμπάσκετ 2015 και τη σεζόν 2015-14 δύο ματς στα προκριματικά του Ευρωμπάσκετ 2017. Εφέτος έκανε το «άλμα». Έπαιξε στον τελικό του FIBA Europe Cup (υπάρχει κι αυτή η διοργάνωση!) και πήγε στο Παγκόσμιο. Έπος!\nΛίσζκα (Πολωνία): Ακόμη χειρότερα. Μόνο στα «παράθυρα» για τα προκριματικά του Παγκόσμιο και κάτι, λίγους, αγώνες του FIBA Europe Cup.\nΥΓ2: Για να γίνει ακόμη πιο κατανοητό το πρόβλημα αρκεί μια «ματιά» στη διαχείριση που κάνουν στους αγώνες αλλά και από μικρά περιστατικά σαν εκείνο που συνέβη στο ματς ΗΠΑ-Τουρκία. Πήγαν και οι τρεις μαζί στο instant replay ενώ ο κανονισμός λέει πως πάνε μόνο οι δυο. Ο τρίτος μένει στο παρκέ για να ελέγχει. Μπορεί να γίνει πχ σύρραξη! Θα κοιτάνε όλοι το ριπλέι; Η απεικόνιση της απειρίας τέτοιων καταστάσεων στον απόλυτο βαθμό. Α, πρέπει να αναφερθεί ότι οι τρεις διαιτητές που έκαναν το αμίμητο στο ΗΠΑ-Τουρκία ήταν οι τρεις του αγώνα της Ελλάδας με την Τσεχία. Οι τρεις που έπειτα από το time-out επέμεναν να γίνει η επαναφορά από την τελική γραμμή και όχι από την πλάγια, κάνοντας και τον Βαγγέλη Ιωάννου να γελά ασταμάτητα…\nΥΓ3. Για τη φάση στο ματς της Γαλλίας με τη Λιθουανία: Οι διαιτητές, που έως τώρα πάνε για ψύλλου πήδημα στο instant replay (και αν θέλετε την ταπεινή γνώμη μου πολύ καλά κάνουν) δεν πήγαν σε αυτή την καθοριστική φάση. Προσέξτε όμως τι συμβαίνει, προκειμένου να αντιληφθούμε πως έχει η κατάσταση. Για να πάνε οι διαιτητές στο replay πρέπει να σφυρίξουν. Πρέπει να να καταλογίσουν κάτι. Μια παράβαση. Δηλαδή στην προκειμένη περίπτωση πρέπει ένας εκ τριών να είναι απόλυτα σίγουρος για να πάρει την ευθύνη πάνω του και να καταλογίσει αντικανονικό παίξιμο, καταλογίζοντας καλάθι και τιμωρώντας τον Γκομπερ με τεχνική. Μετά, αφού είχε πάρει την απόφαση, έχει το δικαίωμα να δει το instant replay για να επιβεβαιώσει ή να αλλάξει την απόφαση. Διαφορετικά δεν μπορεί να δει instant replay. Το αναφέρω μόνο και μόνο για να γίνει αντιληπτό κάτω από ποιες συνθήκες ο διαιτητής πρέπει να αποφασίσει και μάλιστα σε κλάσματα δευτερολέπτου.\nΥΓ4: Σε συνέχεια του προηγούμενου, προχθές στη φάση που βγήκε η μπάλα από την προσπάθεια του Καλάθη στη διείσδυση του Σατοράνσκι, οι διαιτητές πήγαν στο instant replay αφού πρώτα καταλόγισαν αυτό που θεώρησαν σωστό. Κατοχή μπάλας Τσεχία, δηλαδή. Το βίντεο δεν τους διαφώτισε. Δεν ήταν σίγουροι αν η μπάλα βγήκε από το χέρι του Νικ ή αν κτύπησε στο πόδι του Τσέχου. Αφού δεν τους έδωσε «απάντηση» το ριπλέι έμειναν στην αρχική απόφαση τους, όπως ορίζει ο κανονισμός.\nΥΓ.5: Ο Θανάσης Σκουρτόπουλος έκανε μια σπουδαία και αξιοπρεπέστατη προσπάθεια. Παρουσίασε δε στα «παράθυρα» ένα αξιομάχο σύνολο και πάνω απο όλα μια ομάδα με καλό κλίμα, δίχως γκρίνιες και σταθερές βάσεις. Έκανε ουσιαστικά διαχείριση προσωπικοτήτων, η οποία ήταν επιτυχής. Στο Παγκόσμιο, χωρίς βοήθεια από το επιτελείο του (ο Καλαμπόκης έχει μέλλον… ), δοκίμασε σχήματα, έκανε «πειραματισμούς» που θεωρώ οτι δεν έπρεπε να κάνει στην Κίνα. Έπρεπε να γίνουν νωρίτερα και είχα αναφερθεί σε αυτό μετά το φιλικό με το Ιράν στο Ηράκλειο, ενώ παλαιότερα είχα καταθέσει την άποψη μου για τη στελέχωση του ρόστερ ώστε να αξιοποιηθεί ο Αντετοκούνμπο. Δεν τα αναφέρω για να κομπάσω, ή με χαιρεκακία διότι όλοι αγαπάμε την Εθνική, όλοι στεναχωριόμαστε στις αποτυχίες και όλοι χαιρόμαστε στις καλές στιγμής. Απλά τα σημειώνω γιατί το τελευταίο διάστημα πολλοί σημειώνουν πως ουδείς είχε ασκήσει (καλόπιστη) κριτική και μετά την αποτυχία ξιφολκούμε εναντίον όλων. Για τους «πειραματισμούς» λοιπόν, μολονότι έπρεπε να γίνουν πριν, δεν… επικρίνω τον Σκουρτόπουλο.\nΓια τις δηλώσεις του, περί 3ου γκαρντ που αν του τον βρίσκαμε θα τους χρησιμοποιούσε (ενώ στο ρόστερ υπάρχει ο Βαγγέλης Μάντζαρης, που έκανε θυσία για την Εθνική και ο Λαρεντζάκης), αλλά και περί του «κτισίματος της Εθνικής με τον Ντόρσεϊ» όταν τη στιγμή που έγινε γνωστό πως δεν θα κατέβει είχε διαρρεύσει πως «δεν ήρθε γιατί ζήτησε δεσμεύσεις για τη θέση του στην 12αδα και επειδή δεν του δόθηκαν αρνήθηκε να έρθει», όμως του χρεώνω… ατυχία, τουλάχιστον!\nΥΓ6: Ελπίζω να μην ασχοληθώ ξανά με διατησία και διαιτητές…\nΥΓ7: Θα ήθελα Ίαν Βουγιούκα στην ομάδα της Κίνας…\nΠιτινο: «Αν κάποιος δει τον Ίαν να τρώει ψωμί, να ενημερώσει τον Παναθηναϊκό»


Πινγκ πονγκ: Τα αποτελέσματα των Ελλήνων στα ατομικά - Sportsland\nΑρχική / Πινγκ Πονγκ / Πινγκ πονγκ: Τα αποτελέσματα των Ελλήνων στα ατομικά\nΜε τα ατομικά αγωνίσματα άρχισε σήμερα στο Εκθεσιακό Κέντρο του Εκατερίνμπουργκ το δεύτερο μέρος του Ευρωπαϊκού πρωταθλήματος επιτραπέζιας αντισφαίρισης. Πέντε Έλληνες διεθνείς μετέχουν στις προκριματικές φάσεις και με δεδομένο τον υψηλό βαθμό δυσκολίας παλεύουν αναλογικά για πρόκριση στο ταμπλό κάποιου αγωνίσματος ή για αξιόλογες εμφανίσεις. Ο Κώστας Παπαγεωργίου έφερε τα καλύτερα αποτελέσματα την Τετάρτη. Στο απλό ανδρών προχωρά με τρεις νίκες σε ισάριθμα παιχνίδια και αύριο διεκδικεί την πρωτιά στον όμιλό του και την είσοδο στον 1ο γύρο του αγωνίσματος. Στο απλό γυναικών έχουν ελπίδες πρόκρισης στο ταμπλό και οι τρεις Ελληνίδες (Μαρία Χριστοφοράκη, Αγγελίνα Παπαδάκη, Κατερίνα Τόλιου), καθώς κυνηγούν τη 2η θέση στα δικά τους γκρουπ. Ο Κωνσταντίνος Κωνσταντινόπουλος μαζεύει πολύτιμες εμπειρίες, ενώ έκανε αξιοσημείωτη νίκη στο διπλό με συμπαίκτη τον Παπαγεωργίου. Στα διπλά μπορεί να έρθει κάτι ουσιαστικό μόνο από 2η θέση σε γκρουπ και τύχη στην κλήρωση ως lucky losers.\nΣτο απλό ανδρών σχηματίστηκαν 28 προκριματικά γκρουπ και στο ταμπλό των «64» θα περάσουν 32 αθλητές. Την πρόκριση θα πάρουν απευθείας οι ισάριθμοι νικητές των γκρουπ και 4 αθλητές από τη 2η θέση ως lucky losersύστερα από κλήρωση. Ο Κώστας Παπαγεωργίου είναι στο 28ο και άρχισε την προσπάθειά του με το απόλυτο των επιτυχιών. Νίκησε τον Αζέρο Νουρλάν Χασάνοφ με 3-0 σετ (11-3, 11-6, 11-2), τον Τούρκο Ιμπραχίμ Γκουντούζ 3-0 σετ (11-6, 11-9, 11-2) και τον Ιταλό Αλεσάντρο Μπακιότσι 3-1 σετ (11-9, 11-7, 11-13, 11-9).\nΤο μεσημέρι της Πέμπτης αντιμετωπίζει τον Κροάτη Τόμισλαβ Κολάρεκ, που τέθηκε επικεφαλής του γκρουπ και σήμερα είχε δύο νίκες σε ισάριθμα ματς. Ο πρωταθλητής Ελλάδας είχε συναντήσει τον Κολάρεκ και την περασμένη Παρασκευή στην πρεμιέρα της διοργάνωσης και τον είχε ξεπεράσει με 3-1 σετ στη μέση του νικηφόρου αγώνα της εθνικής μας με τους Κροάτες.\nΟ Κώστας Κωνσταντινόπουλος είναι στο 20ο γκρουπ και τεστάρει τις δυνάμεις του με αθλητές πολύ καλού επιπέδου. Το πρωί έχασε από Σέρβο επικεφαλής Ζολτ Πέτε με 3-1 σετ (9-11, 11-4, 7-11, 8-11) και λίγες ώρες αργότερα από τον Τσέχο Πάβελ Σίρουσεκ με 3-0 (7-11, 8-11, 7-11). Χωρίς ελπίδα να βρεθεί στις δύο πρώτες θέσεις αναμετριέται αύριο το πρωί με τον Ελβετό Λιονέλ Βέμπερ.\nΣτο απλό γυναικών έγιναν 20 γκρουπ. Στον 1ο γύρο του αγωνίσματος (επίσης των «64») περνάνε σίγουρα οι 20 νικήτριες των γκρουπ συν τις 4 αθλήτριες, που θα πάρουν τη 2η θέση στα γκρουπ από το 17 έως το 20. Για να συμπληρωθούν οι εναπομείνασες 8 θέσεις του ταμπλό θα παίξουν έναν νοκ άουτ προκριματικό αγώνα όσες αθλήτριες τερματίσουν 2ες στα γκρουπ από 1 έως 16.\nΣτο 1ο γκρουπ η Κατερίνα Τόλιου έχασε από την επικεφαλής Ουγγαρέζα Ντόρα Μάνταραζ με 3-0 σετ (5-11, 11-13, 4-11) και στον δεύτερο αγώνα της κατέβαλλε την Ιταλίδα Κιάρα Κολαντόνι 3-0 σετ (11-8, 15-13, 11-9). Αύριο το πρωί παίζει με την Ελβετίδα Ραχέλ Ασβάντεν και κυνηγά τη 2η θέση.\nΗ Αγγελίνα Παπαδάκη είναι στο 14ο γκρουπ και αρχικά έχασε από την επικεφαλής Λία Ράκοβατς με 3-0 σετ (8-11, 5-11, 5-11). Θυμίζουμε ότι την Κροάτισσα αθλήτρια την είχε συναντήσει και στο ομαδικό κι εκεί ήταν πιο ανταγωνιστική (ήττα με 3-1). Το απόγευμα η Ελληνίδα αριστερόχειρας επικράτησε της Σουηδέζας Τζένιφερ Τζόνσον με 3-2 σετ (9-11, 11-8, 11-6, 3-11, 11-4) και τελειώνει τα παιχνίδια της αύριο το πρωί απέναντι στη Ρωσίδα Εκατερίνα Γκούσεβα. Με νίκη θα τερματίσει πίσω από τη Ράκοβατς.\nΣτο 18ο γκρουπ υπάρχει για τη Μαρία Χριστοφοράκη το ενθαρρυντικό στοιχείο ότι κατακτά σίγουρα την πρόκριση ακόμα και ως 2η. Στον πρώτο της αγώνα νίκησε σήμερα τη Σιμάι Κουλασέκεν από την Τουρκία με 3-1 σετ (10-12, 11-9, 11-5, 13-11) και στον δεύτερο έχασε από το 1ο φαβορί, την Ουγγαρέζα Σάντρα Πέργκελ, με 3-0 σετ (8-11, 5-11, 8-11). Την Πέμπτη έχει ν’ αντιμετωπίσει τη Σάρα ντε Νούτε από το Λουξεμβούργο. Η πέμπτη αθλήτρια του γκρουπ, η Λουσία Τρούκσοβα από τη Σλοβακία, δεν «κατεβαίνει» στα ματς. Σήμερα έχασε τρία παιχνίδια στα χαρτιά.\nΣτο διπλό ανδρών τα δίδυμα χωρίστηκαν σε 12 προκριματικά γκρουπ. Οι ισάριθμοι νικητές αυτών, συν 4 luckylosers, που θα κληρωθούν μεταξύ των ζευγαριών, τα οποία θα έχουν πάρει τη 2η θέση στα γκρουπ, θα καλύψουν τις 16 θέσεις για το ταμπλό των «32».\nΟι Κώστας Παπαγεωργίου/Κώστας Κωνσταντινόπουλος παλεύουν για τη 2η θέση στο 3ο γκρουπ. Άρχισαν με πολύ καλή εμφάνιση και ξεπέρασαν στα πέντε σετ το εμπόδιο των Ντομινίκ Χάμπεσον/Ελίας Ράνεφουρ από την Αυστρία και τη Σουηδία αντίστοιχα (3-11, 16-14, 11-8, 5-11, 12-10). Το απόγευμα αναμετρήθηκαν με τους Σέρβους (επικεφαλής του γκρουπ) Μάρκο Γέφτοβιτς/Ζολτ Πέτε και γνώρισαν την ήττα με 3-0 σετ (6-11, 7-11, 7-11). Αύριο το μεσημέρι κοντράρουν τους Μολδαβούς Αντρέι Πουτούντικα/Ντένις Τέρνα.\nΣτο διπλό γυναικών σχηματίστηκαν 9 γκρουπ. Τα ζευγάρια, που θα πάρουν την 1η θέση σε αυτά, θα προκριθούν στο ταμπλό των «32», συν 7 lucky losers μετά από κλήρωση.\nΣτο 1ο γκρουπ οι Κατερίνα Τόλιου/Μαρία Χριστοφοράκη έχουν γνωρίσει δύο ήττες κι ελπίζουν μόνο σε κατάκτηση της 2ης θέσης από τριπλή ισοβαθμία. Αρχικά έχασαν από τις Λευκορωσίδες Κατσιάρινα Μπάραβοκ/Ντάρια Τριγκόλος με 3-1 σετ (11-6, 7-11, 4-11, 2-11) και στη συνέχεια από τις Ουγγαρέζες Ντόρα Μάνταραζ/Σάντρα Πέργκελ με 3-0 (8-11, 5-11, 5-11). Αύριο τελειώνουν τα παιχνίδια τους απέναντι στις Τουρκάλες Μέρβε Μέγκε/Ταν Κούμπρα.\nΗ Αγγελίνα Παπαδάκη με τη Σέρβα Μόνικα Μόλναρ διεκδικούν κάτι ουσιαστικό στο 4ο γκρουπ, αλλά πρέπει αύριο να βγάλουν πολύ καλό αποτέλεσμα κόντρα στις Ρουμάνες επικεφαλής Κριστίνα Χίριτσι/Καμέλια Ποστόακα. Σήμερα κάμφθηκαν στο πρώτο ματς από τις Ιταλίδες Ντέμπορα Βιβαρέλι/Τζόρτζια Πικολίν με 3-0 σετ (8-11, 8-11, 12-14) και το απόγευμα νίκησαν άνευ αγώνα τις Σλοβάκες Έβα Γιούρκοβα/Λούσια Τρούκσοβα.


Πέτσας: Το Πάσχα δεν θα επιτρέπονται επισκέψεις στα σπίτια συγγενών και φίλων - OneNews.gr\nΟ κυβερνητικός εκπρόσωπος ανακοίνωσε πως το Πάσχα οι εκκλησίες θα είναι κλειστές για τους πιστούς και ότι δεν επιτρέπονται μετακινήσεις σε σπίτια συγγενών και φίλων για τους εορτασμούς. Κανένας εφησυχασμός, καμία χαλάρωση.\nΜάλιστα στη συνέχεια απαντώντας σε σχετική ερώτηση είπε «ούτε σήμερα επιτρέπονται τέτοιες μετακινήσεις. Είναι συγκεκριμένες αυτές που επιτρέπονται. Ο κίνδυνος είναι η χαλάρωση. Θα κάνουμε ότι χρειαστεί να αποτραπούν οι επισκέψεις σε σπίτια φίλων και συγγενών».\nΜεγάλη Εβδομάδα πληρωμών: Επιδόματα και δώρο Πάσχα – Νωρίτερα οι συντάξεις – Αναλυτικά όλες οι ημερομηνίες\nRecovery plan: Αυτό είναι το σχέδιο για την έξοδο από την καραντίνα λόγω κορωνοϊού


Το Αιγαίο ανήκει στα ψάρια του; * – Μαλεβιζιώτης\nΑντίθετα, σύμφωνα με το άρθρο 76 της ίδιας Συνθήκης ως υφαλοκρηπίδα ορίζεται ο θαλάσσιος βυθός και το υπέδαφός του που εκτείνεται πέραν της χωρικής του θάλασσας, καθ' όλη την έκταση της φυσικής προέκτασης του χερσαίου του εδάφους μέχρι του εξωτερικού ορίου του υφαλοπλαισίου ή σε μια απόσταση 200 ναυτικών μιλίων από τις γραμμές βάσης από τις οποίες μετράται το πλάτος της χωρικής θάλασσας. Η έκταση της υφαλοκρηπίδας εξαρτάται από τη γεωλογική ιδιομορφία του βυθού αλλά σε κάθε περίπτωση δεν δύναται να υπερβαίνει τα 350 ναυτικά μίλια (άρθρο 76 παρ.5). Συνεπώς, η υφαλοκρηπίδα μπορεί να ταυτίζεται – από άποψη έκτασης – με την ΑΟΖ μπορεί, όμως, και να την υπερβαίνει. Ωστόσο, ταυτίζεται μόνον εν μέρει στο περιεχόμενο των ασκούμενων δικαιωμάτων (ήτοι εκμετάλλευση βυθού και υπεδάφους) ενώ η έννοια της ΑΟΖ, όπως προαναφέρθηκε είναι ευρύτερη. Σύμφωνα με τη διεθνή βιβλιογραφία εντός των ανωτέρω «οικονομικών ζωνών» περιλαμβάνεται πάνω από το 90% της παγκόσμιας αλιείας, το 87% των υδρογονανθράκων και γύρω στο 10% των πολυμεταλλικών κονδύλων.\nΗ βασικότερη διαφορά μεταξύ ΑΟΖ και υφαλοκρηπίδας είναι ότι η πρώτη δεν ανήκει στο παράκτιο κράτος ipso jure αλλά πρέπει σαφώς να ανακηρυχθεί από αυτό. Ειδάλλως απλά δεν υφίσταται και τότε πράγματι … «το Αιγαίο ανήκει στα ψάρια του». Μέχρι σήμερα 140 παράκτια κράτη (μεταξύ των οποίων και η Κύπρος) έχουν ορίσει τη δική τους ΑΟΖ. Η Ελλάδα όχι… Πρέπει να είμαστε η μόνη χώρα στον κόσμο που επικαλούμαστε με κάθε ευκαιρία το διεθνές δίκαιο αλλά απέχουμε συστηματικά από την εφαρμογή του. Ίσως γιατί δεν έχει γίνει κατανοητό ότι η προσπάθεια εφαρμογής του διεθνούς δικαίου – με τις ασάφειες και τις εν γένει αστοχίες που το χαρακτηρίζει – θα επιφέρει επίλυση των διαφορών. Τούτο ισχύει σε κάθε περίπτωση και πολύ περισσότερο στο πεδίο των ελληνοτουρκικών διαφορών. Αντιθέτως, η «ευδαίμονος απραξία» της Ελληνικής Διπλωματίας επιτείνει τα προβλήματα, υπονομεύει το μέλλον και δύναται να προκαλέσει (ναι, δια της απραξίας!) όχι μόνον θερμά επεισόδια στην περιοχή αλλά και γενικευμένη σύρραξη.\nΠιο συγκεκριμένα, εάν προβούμε σε γραμματική ερμηνεία των διεθνών συνθηκών η Ελλάδα θα δικαιούνταν στο Αιγαίο το 97,5% της υφαλοκρηπίδας και της ΑΟΖ (έναντι μόλις 2,5% της Τουρκίας) και ένα μεγάλο ποσοστό της ΑΟΖ στη Νοτιοανατολική Μεσόγειο (χάρη στο Καστελόριζο και τα νησιά του συμπλέγματος και ιδίως την νήσου Στρογγύλη που εξασφαλίζει συνορεύουσα ΑΟΖ για την Ελλάδα με την Κύπρο). Η Τουρκία αρνείται να αποδεχθεί την αρχή της ίσης απόστασης (μέση γραμμή) ως μέθοδο οριοθέτησης της υφαλοκρηπίδας και της ΑΟΖ και προσφεύγει στη μέθοδο της ευθυδικίας, ώστε να υπάρξει μια δίκαιη λύση που θα λαμβάνει υπόψη τις γεωγραφικές, κυρίως, παραμέτρους της περιοχής. Κατά την άποψη της Τουρκίας οι παράμετροι αυτοί επιτάσσουν την αγνόηση των ελληνικών νησιών (μέχρι πρόσφατα υποστήριζε τούτο μόνον για το Αιγαίο αλλά και με το «μνημόνιο συνεργασίας» που υπέγραψε με τη Λιβύη φαίνεται να αμφισβητεί ακόμη και την Κρήτη!). Το ερώτημα είναι υπάρχει αυτή η έννοια της «ευθυδικίας» στο διεθνές δίκαιο; Προφανώς και υπάρχει. Η έννοια της «ex aequo et bono» προσομοιάζει στο «κοινό περί δικαίου αίσθημα», στο οποίο πλειστάκις αναφερόμαστε στην καθημερινότητά μας. Σε επίπεδο διεθνούς δικαίου ξεκινάει λαμβάνοντας υπόψη τη συνθετότητα της ζώσας πραγματικότητας. Υπάρχουν κράτη με τεράστια έκταση ή/και ακτογραμμή, κράτη σχεδόν χωρίς υφαλοκρηπίδα (από γεωλογική άποψη), νησιά (που επίσης έχουν υφαλοκρηπίδα), ιδιομορφίες στη διαμόρφωση του βυθού, ανομοιομορφία στο φυσικό πλούτο του υπεδάφους των θαλασσίων περιοχών, ιστορικά δικαιώματα, κ.ο.κ.\nΗ Αλμυρή, η "δική" μας Παναγία για τα δύσκολα


Τι έλεγε ο Χασομέρης όταν ήρθε στην ΑΕΛ… – ArenaLarissaGr\nΤι έλεγε ο Χασομέρης όταν ήρθε στην ΑΕΛ…\nσυντάκτης ΔΗΜΗΤΡΗΣ ΠΕΤΡΩΤΟΣ · Δημοσιεύτηκε 19 Ιουνίου 2013 · Ενημερώθηκε 19 Ιουνίου 2013\nΟ Δημήτρης Χασομέρης άγνωστος στον Λαρισαίο φίλαθλο κοινό λίγες ώρες μετά την άφιξη του στην πόλη της Λάρισας και προτού η ομάδα αποχωρήσει για το βασικό της στάδιο της προετοιμασίας στο Καρπενήσι, είχε παραχωρήσει την πρώτη του συνέντευξη ως ποδοσφαιριστής της ΑΕΛ, στον Δημήτρη Πετρωτό και το ArenaLarissa.gr.\nΘυμηθείτε τι έλεγε τότε ο νεαρός επιθετικός για την ΑΕΛ και πως τώρα πλέον αποτελεί παρελθόν από αυτήν μετακομίζοντας στην Κομοτηνή για λογαριασμό του Πανθρακικού, ομάδας SL.\nΑκολουθεί το άρθρο της συνέντευξης όπως αυτό είχε γραφτεί στα τέλη του Αυγούστου του 2011:\nΚατά την φετινή καλοκαιρινή μεταγραφική περίοδο η ΑΕΛ απέκτησε έναν νεαρό ταλαντούχο ποδοσφαιριστή και ο λόγος για τον Δημήτρη Χασομέρη. Μπορεί αρκετοί από εσάς να μην τον γνωρίζετε όμως ο Χασομέρης από πολύ μικρή ηλικία έχει απασχολήσει μεγάλους συλλόγους.\nΤα πρώτα του βήματα τα πραγματοποίησε στα «τσικό» της Ξάνθης όπου για 2 χρονιές αποτέλεσε πρώτος σκόρερ στο πρωτάθλημα U-21 οδηγώντας την σε 2 πρωταθλήματα. Το ντεμπούτο του με την ανδρική ομάδα έγινε στο παιχνίδι Ξάνθη – Ηρακλής 1 – 2 την αγωνιστική περίοδο 2006 – 2007 περνώντας αλλαγή στο 82’ λεπτό της αναμέτρησης στην θέση του Αλέξη Γαρπόζη.\nΤην περασμένη χρονιά αγωνιζόταν με την φανέλα της Αναγέννησης Επανωμής όπου σε 27 παιχνίδια σημείωσε 5 τέρματα, στο πρωτάθλημα της FL2, συντελώντας σημαντικά στην άνοδο της ομάδας του, στην FL.\nΑκόμη έχει αγωνιστεί και στην ομάδα του Μακεδονικού όπου σε 24 εμφανίσεις έχει πετύχει 3 τέρματα.\nΤο ArenaLarissa.gr, βρέθηκε στο στολίδι ολόκληρης της Θεσσαλίας, «AEL FC ARENA» με τον Δημήτρη Χασομέρη και σε μια αποκαλυπτική συνέντευξη ο νεαρός επιθετικός μεταξύ άλλων μίλησε για την νέα του ομάδα, την ΑΕΛ, για το μπάχαλο του Ελληνικού ποδοσφαίρου καθώς επίσης και για τα ταλέντα τα οποία «μεγαλώνουν» στις ακαδημίες των κορυφαίων ομάδων της Ελλάδας…\nΉρθες φέτος στην οικογένεια της ΑΕΛ από μια ομάδα που πρωταγωνιστούσε στο πρωτάθλημα της Football League 2, αποτελώντας βασικό στέλεχος της. Ποία θεωρείς πως είναι η διαφορά μεταξύ της FL2 και της FL και ποια η διαφορά των δύο ομάδων;\n«Η Λάρισα είναι μεγάλη ομάδα με ιστορία και κόσμο. Ο στόχος της είναι σε όποια κατηγορία και αν βρίσκεται να πρωταγωνιστεί. Η FL είναι πιο δύσκολη κατηγορία καθώς έχει πιο καλές ομάδες και καλύτερους παίκτες και είναι γενικότερα αρκετά πιο ανταγωνιστική από την FL2».\nΠιστεύω πως γνωρίζεις την ιστορία της ΑΕΛ και το τι έχει πετύχει αυτή στο παρελθόν. Ποιοι είναι οι στόχοι σου και ποιες οι φιλοδοξίες σου με το άλογο στο στήθος;\n«Ο στόχος μου είναι να προσπαθήσω να παίξω και να καθιερωθώ σε αυτήν την ομάδα. Να δώσω ότι περισσότερο μπορώ για να ανταποδώσω την εμπιστοσύνη που μου έδειξαν οι άνθρωποι της ΑΕΛ που με έφεραν στον σύλλογο».\nΠοια ήταν η αντίδραση σου μόλις σου έγινε γνωστό πως ενδιαφέρονται για την απόκτηση σου οι «βυσσινί»;\nΑπό την πρώτη στιγμή που μου έγινε γνωστό πως μια ομάδα σαν την ΑΕΛ ενδιαφερόταν για την απόκτηση μου, με έκανε χαρούμενο και ικανοποιημένο για την ανταπόκριση της δουλειάς μου όλο αυτό το διάστημα».\nΗ ομάδα την περασμένη χρονιά μπήκε στο δικό της, καινούριο γήπεδο. Πόσο σημαντικό είναι για μια ομάδα να αγωνίζεται σε ένα δικό της υπερσύγχρονο γήπεδο;\n«Είναι πολύ σημαντικό πρώτα για τους παίκτες που έχουν τον κόσμο κοντά τους, όσο για τους φιλάθλους είναι επίσης πολύ σημαντικό που έχουν ένα σύγχρονο γήπεδο για να απολαμβάνουν τους αγώνες με περισσότερη άνεση. Αυτό το γήπεδο ανεβάζει επίπεδο τον σύλλογο, τον έχει εκτοξεύσει».\nΟ κόσμος γνωρίζει τον Δημήτρη Χασομέρη ως επιθετικό. Είσαι ο επιθετικός της παλιάς κοπής που «αλωνίζει» στην μεγάλη περιοχή ή ο «μοντέρνος» επιθετικός που κυνηγά και μπάλες εκτός του χώρου δράσης του;\n«Από μικρός στις ακαδημίες η θέση που με επέλεγαν όλοι οι προπονητές μου ήταν αυτήν που αγωνίζομαι μέχρι και τώρα, σαν περιφερειακός, κυνηγώντας όλες τις μπαλιές και εκτός περιοχής».\nΈχεις «μεγαλώσει» στα φυτώρια μιας ομάδας SL στην οποία ήσουν και πρώτος σκόρερ. Θεωρείς πως στην Ελλάδα τα πρωταθλήματα νέων που διεξάγονται κάθε χρόνο, έχουν αποτελέσματα ή είναι για το θεαθήναι;\n«Μερικές ομάδες δίνουν βάση στις ακαδημίες. Υπάρχουν πολλοί νέοι που περιμένουν μια ευκαιρία από τον προπονητή τους, την οποία όμως δεν παίρνουν και ποτέ. Υπάρχει πολύ ταλέντο, το οποίο όμως δεν αξιοποιείται όπως πρέπει. Οι προπονητές για να φτάσουν σε σημείο να τους εμπιστευτούν, πρέπει να έχουν φτάσει στα 22 – 23 που τότε δύσκολα εξελίσσεται κάποιος αθλητής».\nΗ περσινή χρονιά για την ομάδα της ΑΕΛ ήταν από τις χειρότερες στην ιστορία της. Τι νομίζεις πως πήγε στραβά και η ομάδα υποβιβάστηκε μετά από 7 χρόνια συνεχής παρουσίας στην SL;\n«Δεν γνωρίζω τι γινόταν πέρυσι στην ομάδα. Σίγουρα έγιναν αρκετά λάθη ούτως ώστε η ομάδα να βγει εκτός στόχων και να υποβιβαστεί μετά από 7 χρόνια συνεχής παρουσίας στην πρώτη κατηγορία της χώρας. Όλα αυτά όμως ανήκουν στο παρελθόν πλέον. Τώρα θα πρέπει να κοιτάξουμε το καλό της ομάδας και το μέλλον της».\nΠοιες είναι οι εντυπώσεις σου από την προετοιμασία της ομάδας στο Καρπενήσι;\n«Ήταν μια δύσκολη προετοιμασία, όπως άλλωστε είναι όλες οι προετοιμασίες. Είχε αρκετό τρέξιμο και πολύ δουλειά. Δουλέψαμε σκληρά και αυτό πιστεύω πως θα φανεί μέσα στην χρονιά, από τα αποτελέσματα».\nΜαζί με σένα φέτος ήρθαν και άλλοι ποδοσφαιριστές, ακόμη και νέο τεχνικό επιτελείο. Ποια είναι η άποψη σου για το τεχνικό τιμ και για τον τεχνικό του ηγέτη Κρις Κόουλμαν αυτές τις ημέρες που έχεις εργαστεί μαζί τους;\n«Ο προπονητής μας έχει διαφορετική νοοτροπία και προσπαθεί να μας την περάσει. Είναι πολύ καλός σε αυτό που κάνει και νομίζω πως όλοι οι ποδοσφαιριστές έχομε να πάρουμε πολλά στοιχεία από αυτόν. Μην ξεχνάτε πως έχει αποτελέσει και ποδοσφαιριστής στο παρελθόν και μάλιστα πολύ σπουδαίος, κάτι το οποίο είναι αρκετά καλό για εμάς καθώς μας καταλαβαίνει σε ορισμένα σημεία».\nΠως φαντάζεσαι την πρώτη σου συμμετοχή με την φανέλα της ΑΕΛ στο ΑΕΛ FC ARENA;\n«Το ιδανικότερο ντεμπούτο μου με την φανέλα της ΑΕΛ θα ήταν στο «AEL FC ARENA» με ένα γκολ και νίκη της ομάδας μας. Παρόλα αυτά και με μια καλή μου εμφάνιση και νίκη της ομάδας μου, θα ήμουν αρκετά ικανοποιημένος. Άλλωστε πάνω από όλα είναι η ομάδα και οι ομαδικοί μας στόχοι και δεύτεροι έρχονται οι προσωπικοί».\nΤη νέα χρονιά εάν τα πράγματα παραμείνουν ως έχουν, θα βρεθείς αντιμέτωπος με την πρώην σου ομάδα…\n«Αυτά συμβαίνουν στον αθλητισμό. Είμαι επαγγελματίας ποδοσφαιριστής και αυτήν την στιγμή παίκτης της ΑΕΛ και θα κάνω ότι μπορώ για να κερδίσει η ομάδα μου».\nΜε την Αναγέννηση Επανωμής αναδείχθηκες πρωταθλητής FL2 του δευτέρου Ομίλου, επομένως γνωρίζεις τι εστί πρωταθλητισμός. Ποια είναι τα στοιχεία που πρέπει να συγκεντρώνει μια ομάδα για να μπορέσει να κάνει πρωταθλητισμό σε οποιαδήποτε κατηγορία και αν βρίσκεται;\n«Για να πετύχει μια ομάδα θα πρέπει πάνω από όλα να πιστεύει στον εαυτό της και στις δυνατότητες της, κοιτώντας το κάθε παιχνίδι ξεχωριστά και στοχεύοντας στη νίκη. Εφόσον ακολουθεί αυτά τα βήματα θα επιτύχει τους στόχους της».\nΒλέποντας όλα αυτά, τι κάνει εσένα προσωπικά και συνεχίζεις να βρίσκεσαι στο χώρο του ποδοσφαίρου;\n«Το ποδόσφαιρο μου άρεσε ανέκαθεν από μικρό παιδί και πλέον δεν αποτελεί μόνον το χόμπι μου αλλά και την δουλειά μου. Όσο για τις συνθήκες που επικρατούν τα τελευταία χρόνια, θέλω να ελπίζω για το καλό του τόπου μας, να βελτιωθούν οι συνθήκες στην Ελλάδα προκειμένου να δούμε «άσπρη» μέρα».\nΠοια είναι η υπόσχεση του Δημήτρη Χασομέρη προς τον κόσμο της ΑΕΛ;\n«Θα δίνω τον καλύτερο μου εαυτό σε κάθε παιχνίδι για να πετύχει η ΑΕΛ τους στόχους της σε όποια κατηγορία και αν αυτή αγωνίζεται».\nΓια τις τελευταίες εξελίξεις στο Ελληνικό ποδόσφαιρο…\n«Με όλες αυτές τι εξελίξεις θέλω να πιστεύω πως κάτι θα αλλάξει στο ποδόσφαιρο. Είναι η τελευταία του ευκαιρία. Ελπίζω πως όλα αυτά τα αποτελέσματα που γίνονταν εκτός 4 αγωνιστικών γραμμών να μην ξαναγίνουν, ούτως ώστε και ο κόσμος να δει το ποδόσφαιρο όπως είναι».\nΓια το που πιστεύεις πως θα αγωνιζόμαστε την νέα χρονιά…\n«Αυτό είναι μια μεγάλη συζήτηση. Όπου αποφασίσουν οι αρμόδιοι…».


Το Apex Legends, είναι ένα παιχνίδι αρκετά δύσκολο και όσοι θέλουν να ασχοληθούνε επαγγελματικά με το συγκεκριμένο παιχνίδι, πρέπει να δουλέψουν σκληρά! Αλλά με το παρακάτω βίντεο όλα μπορούν να αλλάξουν προς το καλύτερο!\nΣτο παρακάτω βίντεο θα μπορέσετε να δείτε όλα αυτά που χρειάζεται για να γίνετε Pro στο συγκεκριμένο παιχνίδι! Γενικότερα, το παρακάτω βίντεο μας αναφέρει πιο είναι το μυστικό των Pro στο Apex Legends.\nAυτό όμως που θα πρέπει πρώτα να εμπεδώσετε, είναι η “δύναμη της μνήμης σας”, δηλαδή είναι το να κάνεις κάτι αυθόρμητα. Ένα παράδειγμα είναι το ποδήλατο το οποίο στην αρχή είναι δύσκολο, αλλά μετά από εξάσκηση, καταφέρνετε να το ελέγχετε πλήρως χωρίς να το ξεχνάτε ποτέ σας. Αυτό γίνεται και στο παρακάτω βίντεο.\nΜε την “δύναμη της μνήμης”, μπορείτε να εξελιχθείτε σε επαγγελματίες παίχτες, ή τουλάχιστον να γίνετε πολύ καλοί σε αυτό το παιχνίδι.\nRelated Topics:Apex LegendspcPS4xbox


Προορισμοί της τελευταίας στιγμής για το τριήμερο! – Serendipity\nΕπιτέλους μετά από καιρό… τριήμερο! Η 28η Οκτωβρίου είναι αργία και ευτυχώς για όλους μας πέφτει Δευτέρα! «Έχεις κανονίσει καμία εκδρομή;», ρωτάνε όλοι και γι΄αυτό βρήκαμε τα καλύτερα μέρη για να αποδράσεις από την πόλη. Οι προορισμοί για το τριήμερο που πρέπει να σκεφτείς σοβαρά.\nΚάλλιο αργά παρά ποτέ, καθώς μπορείς ακόμη να πάρεις την παρέα σου, την κολλητή σου, τον σύντροφό σου και πάτε μια εκδρομή για μερικές ημέρες. Να φύγετε, να χαλαρώσετε, να γεμίσετε τις μπαταρίες σας.\nΤο έχεις ανάγκη, όπως όλοι… γι’αυτό μην το σκέφτεσαι πολύ. Πάρε τον χάρτη στα χέρια σου ή έστω άνοιξε το Google maps και ξεκίνα να κάνεις ένα βασικό πλάνο, ευτυχώς οι προορισμοί για το τριήμερο είναι αρκετοί! Ετοιμάσου γιατί πας εκδρομή.\nΟι ιδανικοί προορισμοί για το τριήμερο\nΜόλις 144 χιλιόμετρα μακριά από την Αθήνα, το Ναύπλιο δεν θα μπορούσε να μην είναι πρώτο στη λίστα μας. Ακόμη κι αν το έχεις επισκεφτεί μια φορά ή και περισσότερες, το Ναύπλιο αποτελεί πάντα μια καλή επιλογή.\nΑν δεν έχεις αυτοκίνητο, μπορείς να πας με το ΚΤΕΛ, το οποίο είναι αρκετά οικονομικό και σε περίπου 2,5 ώρες θα βρίσκεσαι στον προορισμό σου.\nΑκόμη και τελευταία στιγμή μπορείς να βρεις οικονομικά καταλύματα (περίπου 30 ευρώ το βράδυ το άτομο) ακόμη και στο κέντρο της πόλης. Booking.com και Airbnb θα σε βοηθήσουν σημαντικά σε αυτό, ώστε να κάνεις σύγκριση τιμών και να βρεις αυτό που σε συμφέρει περισσότερο.\nΘα πιεις το καφεδάκι σου στην πλατεία σε ένα τραπεζάκι στο πλακόστρωτο και θα απολαύσεις τη ζωντάνια της πόλης. Θα περπατήσεις στα πλακόστρωτα δρομάκια, θα δεις παλιά αρχοντικά και μπαλκόνια γεμάτα λουλούδια. Θα ανέβεις σε πέτρινα σκαλάκια, θα περπατήσεις σε γειτονιές και θα γεμίσεις με εικόνες.\nΘα βγεις στην πλατεία Συντάγματος όπου υπάρχουν τα περισσότερα αξιοθέατα και θα φας το παγωτό σου. Θα πας στο Παλαμήδι, ένα από τα πιο καλοδιατηρημένα κάστρα ολόκληρης της Ελλάδας και η θέα του θα σου κόψει την ανάσα.\nMust: Μην ξεχάσεις να περπατήσεις στον παραθαλάσσιο πλακόστρωτο δρόμο στην Ακροναυπλία. Θάλασσα και βράχος που θα σε μαγέψουν!\nΠοιος είπε ότι το Φθινόπωρο δεν πάμε σε νησιά; Το νησί των Κυκλάδων που βρίσκεται πολύ κοντά στην Αθήνα προσφέρεται για το τριήμερο.\nΟ καιρός θα είναι ιδανικός επομένως η Τζιά πρέπει να μπει στη λίστα σου.\nΤα καταλύματα μπορεί να είναι λίγο πιο τσιμπημένα, αλλά αν ψάξεις καλά μπορεί να βρεις κάτι που να αντέχει η τσέπη σου. Ο τουρισμός στην Τζιά διαρκώς και αυξάνεται και η αλήθεια είναι πως το νησί προσφέρεται για πολλά.\nΑν δεν θέλεις να κάνεις βουτιές, αυτήν την εποχή μπορείς να περιοριστείς σε ρομαντικές βόλτες, να πιεις ένα ποτό στο Βουρκάρι και να απολαύσεις την απογευματινή σου βόλτα στην Ιουλίδα. Τα σπίτια, τα χρώματα και η αρχιτεκτονική θα σε αφήσουν εκστασιασμένο.\nΤο μόνο σίγουρο είναι ότι θα χαλαρώσεις.\nMust: Μην ξεχάσεις να δοκιμάσεις τοπικές συνταγές και να απολαύσεις το ηλιοβασίλεμα!\nΒουνά, λίμνη κι ένα υπέροχο μέρος που δεν χορταίνεις να κοιτάς βρίσκεται μόλις δύο ώρες μακριά από την Αθήνα.\nΟι επιλογές για διαμονή είναι πολλές. Μπορεί να επιλέξεις ένα ενοικιαζόμενο δωμάτιο, ξενοδοχείο, ξύλινο σαλέ, ό,τι αγαπάς και οι τιμές ποικίλλουν.\nΠρέπει να φας στριφτή τυρόπιτα στο Πέτρινο με την πιο ιδανική θέα, να δοκιμάσεις παραδοσιακό κιούπι, το ντόπιο κρέας και τα μαγειρευτά φαγητά τους.\nΜια ορεινή ομορφιά μια ανάσα από την Αθήνα που αξίζει να θαυμάσεις. Τα πνευμόνια σου θα γεμίσουν με καθαρό αέρα, η υπέροχη θέα θα «γεμίσει» τα μάτια και την ψυχή σου. Και αυτή η εικόνα δύσκολα θα σου φύγει από το μυαλό.\nΤο must εδώ είναι απλά να επισκεφτείς τα Τρίκαλα Ορεινής Κορινθίας και να κάνεις βόλτες στα γύρω χωριά!\nΤο Πήλιο είναι λιγάκι πιο μακριά αλλά σίγουρα αξίζει τον κόπο! Περίπου 4 ώρες από την Αθήνα και φτάνεις στο Πήλιο. Κι εδώ τα διλήμματα είναι άλλα… καθώς δεν ξέρεις πού να πρωτοπάς!\nΗ Τσαγκαράδα είναι για τους ρομαντικούς. Θα περπατήσεις στα πλακόστρωτα δρομάκια, θα θαυμάσεις τα παραδοσιακά αρχοντικά, θα πάρεις καθαρό αέρα και οξυγόνο. Το δάσος είναι παραμυθένιο και συμπληρώνει το τοπίο με τον καλύτερο τρόπο.\nΑπό την άλλη η Μακρυνίτσα είναι πιο τουριστικό μέρος και μετά τη βόλτα σου μην ξεχάσεις να καθίσεις στην πλατεία, να φας το μεζεδάκι σου και να πιεις λίγο τσίπουρο για το καλό!\nΤέλος, οι Μηλιές με τα παραδοσιακά αρχοντικά και το κρυστάλλινο νερό του βουνού, θα σε κερδίσουν από την πρώτη στιγμή. Από την άλλη γιατί να διαλέξεις; Επισκέψου τα και τα τρία!\nMust: Μη φύγεις αν δεν δοκιμάσεις Σπετζοφάι και πιες έναν καφέ στο Αερικό, ανάμεσα σε Πορταριά και Μακρυνίτσα. Καφέ με θεά προς Βόλο και Παγασητικό… δεν έχεις ξανά πιει!\nPhoto: ΔΗΜΗΤΡΗΣ ΒΛΑΪΚΟΣ\nΑφού ο καιρός είναι καλός θα τον εκμεταλλευτούμε. Η Αίγινα βρίσκεται σε απόσταση αναπνοής από την Αθήνα.\nΜπορείς να βρεις φθηνά καταλύματα και τα μεταφορικά δεν θα σου κοστίσουν ακριβά. Μια ωρίτσα δρόμος… ούτε που θα την καταλάβεις. Δοκίμασε να κάνεις ποδήλατο, να κάνεις τη βόλτα σου στα γραφικά σοκάκια παρέα με ένα παγωτό στο χέρι.\nΤο μεσημέρι θα πιεις τα ουζάκια σου και θα απολαύσεις τα θαλασσινά σου.\nΑν είσαι ρομαντική ψυχή μπορείς να απολαύσεις μια βόλτα με την άμαξα και φυσικά μην ξεχάσεις να φας χλωρό φιστίκι και γαλακτομπούρεκο!\nMust: Επισκέψου τη Μονή, το ακατοίκητο νησάκι δίπλα από την Αίγινα. Θα πάρεις ένα καραβάκι από την Πέρδικα και σε 15 λεπτά θα βρεθείς σε αυτόν τον μικρό παράδεισο!


Αναρτήθηκε από Παντελης Ιουλίου 18, 2015\nΔιαβασα σημερα για το σχεδιο η αν θελετε την μελετη πολυεθνικης ξενης εταιρείας για λογαριασμο του κ.Βαρουφακη .. το παραλληλο νομισμα ...την Ευρωδραχμη ΕΔΩ και θυμηθηκα μια ιστορια που ειχα αναρτησει το 2011 με αφορμη τα σεναρια και τοτε περι grexit .. διπλου νομισματος κλπ ...ισως αξιζει να την θυμηθουμε παλι..\nΣτις 31 Ιουλίου 1932 δόθηκαν τα πρώτα 1.800 Σελίνια για να πληρωθούν οι μισθοί των εργαζομένων, και η αξία των υλικών που αναλώθηκαν τον πρώτο μήνα στα δημοτικά έργα. Οι άνθρωποι που πήραν αυτά τα νέα σελίνια, μπορούσαν να πληρώσουν τους δημοτικούς τους φόρους, αλλά και να αγοράσουν ψωμί. Ο αρτοποιός παίρνοντας αυτά τα σελίνια μπορούσε να αγοράζει αλεύρι από τον μυλωνά. Ο μυλωνάς αγόραζε σιτάρι από τον γεωργό. Ο γεωργός αγόραζε εργαλεία από τον σιδερά. Ο σιδεράς αγόραζε παπούτσια από τον τσαγκάρη. Ο τσαγκάρης πλήρωνε τον δάσκαλο που έκανε μάθημα στα παιδιά του. Ο δάσκαλος αγόραζε ψωμί στον αρτοποιό. Και ο κύκλος κυκλοφορίας του χρήματος επαναλαμβανότανε συνεχώς και καθημερινά, σε τέτοιο σημείο ώστε ήδη την τρίτη μέρα, ο κύκλος εργασιών ολόκληρης της πόλης να είναι παραπάνω από 10πλάσιος από τα 1.800 σελίνια που δόθηκαν στη κυκλοφορία σε σημείο το να υποπτεύονται κάποιοι ότι κάποια σελίνια είχαν πλαστογραφηθεί. Ο Δήμαρχος όμως είχε εφαρμόσει μία πρόσθετη μέθοδο για να κάνει το χρήμα να αλλάζει συνεχώς χέρια με μεγάλη ταχύτητα: Τα χρήματα του Wörgl έχαναν το 1% της ονομαστικής τους αξίας κάθε μήνα. Για να αποφευχθεί αυτή η υποτίμηση ο ιδιοκτήτης του γραμματίου το δαπανούσε όσο το δυνατόν γρηγορότερα. Ειδάλλως, την πρώτη μέρα του επόμενου μήνα, έπρεπε να αγοράσει ένα κουπόνι σαν γραμματόσημο, με αξία το 1% της ονομαστικής αξίας και να το κολλήσει στο χαρτονόμισμα. Υπήρχε δηλαδή μία λειτουργία αντίθετη από τον τοκισμό, που επέτρεπε στο χρήμα να κυκλοφορεί συνεχώς.\nArTaXiA 18 Ιουλίου 2015 - 8:58 μ.μ.\nΕξαιρετική ιστορία που θα πρέπει να παραδειγματίσει πολλούς. Τους χαιρετισμούς μου.\nspand 18 Ιουλίου 2015 - 9:40 μ.μ.\nκαλησπερα Art...τολμη θαρρος και ηγετης πιστευω χρειαζεται ..υπαρχει ζωη και μετα το χρεος και γιατι οχι και μετα το ευρω\nΣΟΛΩΝ 19 Ιουλίου 2015 - 9:14 μ.μ.\nωραία ιστορία Παντελή αλλά το περιβάλλον έκτοτε έχει αλλάξει δραματικά...δεν νομίζω να μπορο΄πυσε να γίνει σήμερα...\nspand 20 Ιουλίου 2015 - 2:43 μ.μ.\nΕχει αλλαξει Νικο ναι...αλλα δεμενοι στο ευρω σε ενα νομισμα εκτρωμα για οικονομιες σαν τις δικες μας ,δεν μας αφηνει κανενα περιθωριο .Ας κανουμε μια αναδρομη...με 375δρχ=1€..πιναμε καφεδακι τρωγαμε τυροπιτα...παιρναμε εφημεριδουλα και ρεστα στην τσεπη....διναμε και 5δρχ πουρμπουαρ...τωρα το ευρω δεν φτανει ουτε για πουρμπουαρ\nΔεν ειμαι υποστηρικτης της δραχμης...αλλα οπως ειμαστε τωρα δεν παει αλλο ..φορτωνουμε χρεος συνεχεια...ισως ενα παραλληλο νομισμα δεν θα ηταν κακο ..\nδημητρης 22 Ιουλίου 2015 - 12:44 μ.μ.\nΚαλημέρα σε ολους. Πιστεύω ότι η Ελαδιτσα θα μπορούσε ανετα να λειτουργήσει με αυτό το πρότυπο αλλά.... 90% εισαγωγή στα κρεατα και σε όλα τα ειδη πρωτης ανάγκης.. γαλα κ.λ.π το θεωρώ αδύνατο. Δυστυχώς μας καταντήσανε να μην παράγουμε τίποτε και αυτό είναι και το βασικο πρόβλημα της καταντιας μας. Όλα εισαγωγή μέχρι και ρευμα εισάγουμε από την βουλγαρια.... Πηγα να παρω καλτσες για τα μικρα και είναι από την τουρκια... Τι να πω καλη μας δυναμη... Ευχαριστω .....\nAlexandratos 26 Ιουλίου 2015 - 7:44 π.μ.\nΕντυπωσιακό, ειδικά που δεν αναφέρεται πουθενά η λέξη δανεισμός. Προφανώς το 1930 ειχαν ευκολότερη πρόσβαση σε πρώτες ύλες και εγχώρια/τοπική παραγωγή και εξυπηρετούσε το εγχείρημα. Στην σημερινη μας κατάσταση μοιάζει να ειναι δύσκολα εφαρμόσιμο.\nroumpanis 3 Αυγούστου 2015 - 6:49 μ.μ.\nΕξαιρετικό αλλά θα να συμπληρώσω σχετικά οτι πρώτη συναλλαγή με το άτυπο νόμισμα σε οργανωμένη οικονομία υπόκειται σε ΦΠΑ, δηλαδή για αγορά αξίας 1000 σελινίων τα 230 θα κατέληγαν στο κράτος ως φόρος τον οποίο θα έπρεπε να καταβάλει ο αγοράστης και να αποδώσει πωλητής. Απόδοση ΦΠΑ προς το κράτος σε σελίνια είναι αδύνατον και κατά συνέπεια ο πωλητής θα έπρεπε να αποδώσει ΦΠΑ από την τσέπη του. Εάν οι συναλλαγής με το άτυπο νόμισμα δεν υπόκειντο σε ΦΠΑ, τότε το όφελος για τα κρατικά ταμεία θα ήταν μηδενικό. Επίσης, το όλο σενάριο θυμίζει τον κύκλο εργασιών που μπορει να κάνει μια επιταγή των 1000€. Με ένα φύλλο χαρτί, ο Α εξοφλεί τον Β, ο Β την οπισθογραφεί και εξοφλεί τον Γ, Ο Γ τον Δ κοκ. Μια επιταγή των 1000€ μπορεί να παράξει λογιστική κίνηση χρήματος αξίας πολλών εκατομμυρίων ευρώ. Αντίστοιχα και το άτυπο νόμισμα, όσο διαθέτει την εμπιστοσύνη του κόσμου, μπορεί να αλλάξει χέρια άπειρες φορές (εάν οι συναλλαγές με αυτό δεν βαρύνονται με φόρο). Το θέμα είναι τί γίνεται στο τέλος της ημέρας, όταν είτε κλονιστεί η εμπιστοσύνη των ληπτών του νομίσματος αυτού, είτε για τον χψ λόγο το νόμισμα αυτό πάψει να γίνεται δεκτό. Στην περίπτωση αυτή (όπως πάντα) ο μουτζούρης μένει στα χέρια των τελευταίων. Στην περίπτωση της Αυστριακής πόλης, τον εικονικό τζίρο τον πλήρωσαν όσοι βρέθηκαν με το άτυπο νόμισμα στα χέρια την επομένη της απαγόρευσης έκδοσης και κυκλοφορίας υπό τις επιταγές της Κεντρικής Τράπεζας. Αποδεκτό συνεπώς σαν σενάριο οτι έχει εφαρμοστεί και είχε αποδώσει (πριν την απογόρευση), αλλά αδύνατον να πιστέψω ότι όλο το σαθρό σύστημα της παράλληλης οικονομίας που δημιουργείται πάνω στο ανύπαρκτο νόμισμα δεν θα καταρρεύσει μια μέρα σα χάρτινος πύργος με το λογαριασμό να μένει στα χέρια των τελευταίων που το εμπιστεύτηκαν.\nΔεν είμαι τυφλός υποστηρικτής του σκληρού ευρώ, αλλά δεν πιστεύω και σε λύσεις τύπου IOU!


Σαν σήμερα, 17 Νοέμβρη, στρατός και αστυνομία καταστέλλουν την εξέγερση του Πολυτεχνείου | "Ενδείξεις-Αποδείξεις"\nΗ πιο σκοτεινή νύχτα της επταετούς δικτατορίας ήταν αυτή της 17ης Νοέμβρη 1973, τότε που η χούντα έστειλε στρατό και αστυνομία απέναντι σε...\nΗ πιο σκοτεινή νύχτα της επταετούς δικτατορίας ήταν αυτή της 17ης Νοέμβρη 1973, τότε που η χούντα έστειλε στρατό και αστυνομία απέναντι σε άοπλους φοιτητές και εργάτες. Ήταν η κορυφαία στιγμή του αντιδικτατορικού αγώνα και πρελούδιο για την πτώση του καθεστώτος\nΑν κάποιος γυρίσει το χρόνο πίσω θα δει πως ένα από τα μεγαλύτερα λάθη της χούντας των συνταγματαρχών ήταν ο περιβόητος Νόμος 1347, ο οποίος προέβλεπε την υποχρεωτική στράτευση όσων φοιτητών ανέπτυσσαν συνδικαλιστική δράση. Λάθος για την ίδια της την ύπαρξη. Η αντίστροφή μέτρηση είχε ξεκινήσει από τον Φεβρουάριο του 1973. Στις 14 εκείνου του μήνα, φοιτητές συγκεντρώθηκαν στο Πολυτεχνείο για να διαμαρτυρηθούν.\nΗ αστυνομία παραβιάζει το πανεπιστημιακό άσυλο και συλλαμβάνει 11 φοιτητές οι οποίοι πέρασαν από δίκη με την κατηγορία της «περιύβρισης αρχής». Παράλληλα 100 ακόμα φοιτητές αναγκάζονται να διακόψουν τις σπουδές τους προκειμένου να καταταγούν. Ακολουθούν, μερικές ημέρες αργότερα, τα γεγονότα της Νομικής.Τους μήνες που ακολουθούν υπάρχει μια φαινομενική ηρεμία, ωστόσο, η ηρεμία αυτή στην πραγματικότητα ήταν μια διαδικασία πολιτικής ζύμωσης που θα οδηγήσει στο Νοέμβρη\nΌσο και αν ακούγεται παράξενο, η κατάληψη του Πολυτεχνείου που έγινε αφορμή για τον μεγάλο ξεσηκωμό οφείλεται σε αυτό που με σημερινούς όρους θα ονομάζαμε...τρολάρισμα! Στις 14 Νοεμβρίου οι φοιτητές είχαν προχωρήσει σε αποχή από τα μαθήματα προκειμένου να απαιτήσουν από την «κυβέρνηση» να γίνουν οι φοιτητικές εκλογές νωρίτερα απ' ότι είχε προγραμματιστεί. Συνελεύσεις φοιτητών έγιναν σε όλες τις μεγάλες σχολές. Στη συνέλευση της Νομικής, μέσα στο κατάμεστο αμφιθέατρο, ξαφνικά εισβάλει ένας φοιτητής και φωνάζει πως «στο Πολυτεχνείο χτυπάνε τ' αδέρφια μας και εσείς κάθεστε εδώ»; Το σύνθημα είχε δοθεί. Περίπου 350 άτομα ξεκινούν με πορεία από τη Νομική για να πάνε στο Πολυτεχνείο.\nΕκεί ήταν συγκεντρωμένοι πάρα πολλοί φοιτητές και σύντομα έγιναν ακόμα περισσότεροι. Και όσο περνούσε η ώρα τόσοι περισσότεροι γινόντουσαν. Και έγιναν τόσοι πολλοί που το απόγευμα πάρθηκε απόφαση να γίνει κατάληψη και να οργανωθεί η εξέγερση που θα έριχνε τη χούντα. Εκλέγεται Συντονιστική Επιτροπή που αποτελούταν από 22 φοιτητές και δυο εργάτες. Στήνεται ραδιοφωνικός σταθμός, φαρμακείο, ιατρείο, μαγειρείο και ότι άλλο κρίθηκε αναγκαίο. Στήθηκε μέχρι και ειδικός χώρος όπου αποθηκεύτηκε πόσιμο νερό σε περίπτωση που το καθεστώς έκοβε την παροχή.\nΣτην αρχή το καθεστώς αντέδρασε με ψυχραιμία την οποία, ωστόσο, έχασε όταν είδε πως η κατάληψη είχε μετατρέψει το ΕΜΠ σε κέντρο της αντιδικτατορικής δράσης η οποία δεν ήταν μόνο φοιτητική υπόθεση. Εργάτες, αγρότες και μαθητές από κάθε γωνιά της Αθήνας έσπευσαν στο Πολυτεχνείο. Στις 16 Νοέμβρη ισχυρότατες δυνάμεις της αστυνομίας επιτίθενται με μανία στο πλήθος που έχει συγκεντρωθεί, εργάτες και φοιτητές απαντούν και για πολλές ώρες η περιοχή θυμίζει πεδίο μάχης. Οι εξεγερμένοι καταφέρνουν και αποκρούουν αυτή τη μεγάλη επίθεση. Σε εκείνο το σημείο οι χουντικοί αποφασίζουν πως είχε έρθει η ώρα του στρατού.\nΤα τανκς και η αιματηρή καταστολή της εξέγερσης\nΜια μοίρα αλεξιπτωτιστών, τρεις μοίρες ΛΟΚ, τρία άρματα μάχης και εκατοντάδες αστυνομικοί βρέθηκαν απέναντι στους άοπλους φοιτητές που ζητούσαν διαπραγματεύσεις προκειμένου να γίνει ειρηνική εκκένωση. Αυτό τελικά δεν έγινε και στις 3 τα ξημερώματα ένα άρμα μάχης έριξε την κεντρική πύλη του πολυτεχνείου και αστυνομικοί, πεζοναύτες και ΕΣΑτζηδες εισβάλουν μέσα στο προαύλιο του ΕΜΠ καταδιώκοντας και ξυλοκοπώντας όποιον έβρισκαν μπροστά τους.\nΕκατοντάδες (αν όχι χιλιάδες) συνελήφθησαν και βασανίστηκαν. Την επόμενη ημέρα η χούντα δια στόματος του υφυπουργού παρά τω πρωθυπουργώ, Σπύρου Ζουρνάτζη, ανακοίνωσε 840 συλλήψεις, 138 τραυματίες και 11 νεκρούς. Μεταπολιτευτικά η πιο αξιόλογη έρευνα ήταν αυτή του εισαγγελέα Τσεβά ο οποίος εκτίμησε ότι οι νεκροί στα γεγονότα εκείνων των ημερών μπορεί να έφταναν ακόμα και τους 34 (18 επώνυμοι και 16 ανώνυμοι). Τελικά, στη δίκη για τα γεγονότα του Πολυτεχνείου τεκμηριώθηκαν, με στοιχεία και διευθύνσεις, 24 νεκροί (αριθμός που είναι σύμφωνος με το πόρισμα του ιστορικού Λεωνίδα Καλλιβρετάκη ο οποίος έκανε τη δική του έρευνα υπό την αιγίδα του Εθνικού Ιδρύματος Ερευνών).\n"Ενδείξεις-Αποδείξεις" : Σαν σήμερα, 17 Νοέμβρη, στρατός και αστυνομία καταστέλλουν την εξέγερση του Πολυτεχνείου


Ξεφτιλιστήκαμε, αλλά ακόμη δεν διαλυθήκαμε … | SDNA\nΠάντα τα ίδια λάθη πίσω από τις κακές μέρες του Καρέρα στην ΑΕΚ και το τίμημα το βράδυ της Πέμπτης ήταν βαρύ. Γράφει ο Τάσος Τσατάλης.\nΑς δούμε ψυχρά τι έχασε χθες βράδυ η ΑΕΚ. Το χθεσινό ματς ήταν πρώτον βαθμοί στην κατάταξη της UEFA. Καθοριστική ζαριά για να κρατήσεις ελπίδες πρόκρισης και στα δύο τελευταία ματς. Ήταν πρεστίζ, που πληγώθηκε απίστευτα με ένα 0-3 από κάποια Ζόρια.\nΚαι ήταν και νομίζω κάτι πάνω από μισό εκατομμύριο το πριμ της UEFA για τους τρεις βαθμους. Ναι, δεν είναι τα κοντά 3 εκατομμύρια που δίνει το Champions League, αλλά δε νομίζω πως θα χαλούσε την ΑΕΚ να έβγαζε ένα καλό συμβόλαιο χθες, με μια μόνο νίκη απέναντι στην Ζόρια.\nΤίποτε απ’ όλα αυτά δεν ήρθε χθες βράδυ. Αλλά ήρθε μια πολύ δυνατή κλωτσιά στα οπίσθια, εντελώς άσχετη με την φάση που έδειχνε η ομάδα το τελευταίο διάστημα. Κλωτσιά που σε στέλνει με δύναμη πολύ πίσω.\nΤο τι έγινε λάθος, έχει αναλυθεί πολύ, δεν έχω να προσθέσω κάτι περισσότερο απ’ όσα ανάφερα στην κριτική του ματς.\nΑυτονόητο πως δεν μπορεί η ΑΕΚ να παθαίνει τέτοιο κάζο και να περνάμε ήρεμα στη επόμενη μέρα. Δεν ήταν άλλη μια μέρα στο γραφείο. Ξεφτιλίστηκε η ομάδα. Αυτό λέει το οπαδικό θυμικό και δεν λαθεύει εδώ.\nΛυπάμαι όμως, αλλά θα πρέπει να θυμίσω πως το τελευταίο δίμηνο, σε αυτή την περίεργη περίοδο έχουμε δει την Λίβερπουλ να τρώει επτά, την Μπάγερν τέσσερα, την Ρεάλ να χάνει στην La Liga απ’ όποιον μιλάει ισπανικά και πάει λέγοντας. Δεν διαλύθηκαν και μάλλον και το δικό τους πρεστίζ κάτι αντιπροσωπεύει για τους οπαδούς τους… Έχουν αλλάξει τα πράγματα στο ποδόσφαιρο. Κάποιες φορές είναι εξαιρετικά δύσκολο να ζήσεις με αυτό, μια τέτοια είναι τώρα για μας, αλλά έτσι είναι.\nΔεν θα διαλυθείς, αλλά πρέπει να έχεις καταλάβει τι έγινε. Γιατί μπορεί να διαλυθείς στην συνέχεια. Το κρίσιμο ερώτημα είναι αν επειδή πολλά από αυτά που έγιναν χθες λάθος, γίνονται αρκετές φορές λάθος, μήπως απλά χθες πληρώθηκαν για πρώτη φορά τόσο πολύ. Και κάλλιστα μπορεί να συμβεί ξανά και μάλιστα σύντομα, αν …γύρισε η τύχη. Γενικά η μυρωδιά του ότι μπορεί να παίζει …πολύ τύχη σε όλη την ιστορία, είναι λίγο ανησυχητική.\nΑπό κει και πέρα, δεν μπορεί να αμφισβητήσει κανείς πως η ΑΕΚ εδώ κι ένα χρόνο με τον Καρέρα είναι καλύτερη απ’ ότι με Ουζουνίδη, Χιμένεθ όταν ξαναήρθε, Καρντόσο και Κωστένογλου. Όπως δεν μπορεί να αμφισβητηθεί πως υπάρχουν περιπτώσεις που «καίνε», στις οποίες ο προπονητής δεν δίνει θετικό στίγμα.\nΕπίσης με εξαίρεση την Βόλφσμπουργκ, η μετά το καλοκαίρι παρουσία του Καρέρα, δημιουργεί πολλά περισσότερα ερωτηματικά σε σχέση με το προηγούμενο διάστημα.\nΤι σημαίνουν όλα αυτά για την συνέχεια δεν ξέρω, δεν μπορώ να προβλέψω. Ξέρω όμως πως τα τελευταία χρόνια προπονητής που έγινε θέμα σε πρωτοσέλιδα όπως τα σημερινά, με τον τρόπο που έγινε ο Καρέρα, δεν μακροημέρευσε στην ΑΕΚ. Αυτό δεν θέλω να παρεξηγηθεί. Είναι μια διαπίστωση που βγαίνει από την πραγματικότητα. Φυσικά δεν είναι κανόνας, μπορεί τώρα να μην επαληθευθεί.\nΜπορώ να σας γράψω εδώ βιβλίο για το πόσο πρέπει να υπάρχει αυτοσυγκράτηση κι όλα αυτά, αλλά θα έχουν πάει όλα στην θάλασσα, αν η ΑΕΚ χάσει την Κυριακή.\nΈτσι είναι η ΑΕΚ και ειδικά η ΑΕΚ με τις μειωμένες αντοχές που έχει δημιουργήσει η προηγούμενη διετία.\nΥπάρχουν αρκετά επιμέρους που έχουν λειτουργήσει καλά στην ΑΕΚ επί Μάσιμο Καρέρα, τα έχουμε πει πολλές φορές, αλλά το γενικό δεν είναι πολύ ξεκάθαρο. Κι αυτό πάντα κρύβεται πίσω από τις αποτυχίες επί Καρέρα. Πάντα υπάρχει μια αλλαγή σε φιλοσοφία που δεν περίμενες ή που βγάζει φόβο και αναζήτηση του «μίνιμουμ». Και σχεδόν πάντα το αποτέλεσμα είναι ίδιο.\nΑν μπορείς να πας έτσι ως το τέλος της σεζόν, δεν ξέρω. Νομίζω πως στην εποχή μας το ποδόσφαιρο δεν είναι και πολύ γενναιόδωρο με τις ομάδες που αδυνατούν να υπηρετήσουν μια συγκεκριμένη αγωνιστική φιλοσοφία. Αλλά πάντα υπάρχουν και οι εξαιρέσεις στον κανόνα. Έστω βραχυπρόθεσμα καμιά φορά λειτουργεί και η εξαίρεση. Απλά το να αρχίσω να σκέφτομαι πως κυνηγάμε την εξαίρεση, δεν με ενθουσιάζει ιδιαίτερα …\nΠρος το παρόν ας δούμε αν η ξεφτίλα την Πέμπτη το βράδυ, θα μας κάνει να έρθουμε λίγο στα συγκαλά μας ενόψει Τρίπολης. Γιατί αν δεν κερδίσει η ΑΕΚ εκεί, αρχίζει και χαλάει πολύ το πράγμα. Δυστυχώς από ένα ματς με την Ζόρια στο ΟΑΚΑ…\nΗ ΑΕΚ έγινε ρεζίλι, περίγελος των ανταγωνιστών της, αλλά ακόμη δεν διαλύθηκε. Υπάρχει μια βάση που έχει χτίσει στο πρωτάθλημα. Αλλά χρειάζεται καθοδήγηση σωστή από τον Καρέρα και την χρειάζεται άμεσα. Πολλά κρίνονται στα δύο αμέσως επόμενα ματς στο πρωτάθλημα.\nΥΓ: Δεν έχουν όλα τα προβλήματα που φέρνουν κατά καιρούς βραδιές σαν την χθεσινή, πηγή την διαχείριση του προπονητή. Η διαφορά είναι πως είμαστε σε περίοδο που μόνο η διαχείριση αυτού που έχεις μετράει, καθώς οι μεταγραφές είναι τον Γενάρη. Κι από τους προπονητές περιμένεις να καλύπτουν τις όποιες αδυναμίες κι όχι να τις αναδεικνύουν.


Κοέν: Ρατσιστής και απατεώνας ο Ντόναλντ Τραμπ - Βεργίνα News\n«Ρατσιστή» και «απατεώνα» χαρακτήρισε τον πρόεδρο των ΗΠΑ Ντόναλντ Τραμπ ο πρώην προσωπικός δικηγόρος του Μάικλ Κοέν, κατά την κατάθεσή του στο Κογκρέσο την Τετάρτη, υποστηρίζοντας ότι ο Ρεπουμπλικανός μεγιστάνας γνώριζε εκ των προτέρων για τη διαρροή των μηνυμάτων ηλεκτρονικού ταχυδρομείου από τον ιστότοπο WikiLeaks, με σκοπό να πληγεί η Δημοκρατική αντίπαλός του στις εκλογές του 2016, η Χίλαρι Κλίντον.\nΟ Κοέν, που κάποτε ήταν έμπιστος συνεργάτης του Τραμπ, υποστήριξε ότι ο πελάτης του διεύθυνε τις διαπραγματεύσεις για ένα κατασκευαστικό σχέδιο στη Μόσχα κατά τη διάρκεια της προεκλογικής περιοδείας του για τον Λευκό Οίκο. Την εποχή εκείνη, ο Ντόναλντ Τραμπ δήλωνε ότι δεν έχει επιχειρηματικά συμφέροντα στη Ρωσία.\nΟι Ρεπουμπλικανοί αμφισβητούν την αξιοπιστία του Κοέν και ο ίδιος ο πρόεδρος Τραμπ έχει υποστηρίξει ότι συμφώνησε να καταθέσει σε βάρος του με σκοπό να μειωθεί η ποινή του.\nΟ Ελάιτζα Κάμινγκς, ο Δημοκρατικός πρόεδρος της Επιτροπής, σημείωσε ότι οι Αμερικανοί μπορούν να κρίνουν μόνοι τους την αξιοπιστία του Κοέν. «Η εποχή που οι Επιτροπές προστάτευαν τον πρόεδρο με κάθε κόστος τελείωσαν. Τελείωσαν», υπογράμμισε.\nΟ Μάικλ Κοέν, που έχει πει ότι θα παραδώσει έγγραφα που επιβεβαιώνουν τους ισχυρισμούς του, είπε ότι ο Τραμπ του έδωσε εντολή να καταβάλει 130.000 δολάρια στην Στόρμι Ντάνιελς για να αποσιωπήσει τη σχέση που είχε μαζί του αλλά και να πει ψέματα στην πρώτη κυρία Μελάνια Τραμπ. Η καταβολή των χρημάτων στην Ντάνιελς συνιστά παραβίαση των κανόνων περί χρηματοδότησης της προεκλογικής εκστρατείας.\nAP PhotoΣύμφωνα με τον δικηγόρο Άντι Ράιτ, πρώην σύμβουλο του προέδρου Μπαράκ Ομπάμα, ο Ντόναλντ Τραμπ Τζούνιορ ενδέχεται να παραπεμφθεί επίσης, για παραβίαση των κανόνων περί προεκλογικής χρηματοδότησης.\nΟ Κοέν είπε επίσης ότι ο Τραμπ είχε συμφωνήσει με τον εκδότη του σκανδαλοθηρικού περιοδικού National Enquirer να «πνίξουν» ρεπορτάζ που αφορούσαν τον μεγιστάνα πολύ καιρό πριν αρχίσει ο ίδιος να εργάζεται για αυτόν, το 2007.\nΑπό το Βιετνάμ όπου βρίσκεται, ο πρόεδρος Τραμπ απέφυγε να απαντήσει σε ερωτήσεις δημοσιογράφων για τον Κοέν, ο οποίος έχει δηλώσει ένοχος για διάφορα οικονομικά αδικήματα και πρόκειται να αρχίσει να εκτίει την ποινή του τον επόμενο Μάιο. Έχει καταδικαστεί σε φυλάκιση τριών ετών.\nΩστόσο ο Κοέν είπε ότι βρισκόταν στο γραφείο του Τραμπ τον Ιούλιο του 2016, όταν ο Ρότζερ Στόουν, στενός φίλος και πολιτικός σύμβουλος του Τραμπ, τηλεφώνησε στον τότε υποψήφιο των Ρεπουμπλικανών. Σύμφωνα με τον Κοέν, ο Στόουν είπε στον Τραμπ ότι είχε μιλήσει με τον ιδρυτή του WikiLeaks Τζούλιαν Ασάνζ ο οποίος του είπε ότι θα δημοσιοποιούσε σε δυο-τρεις ημέρες τα μηνύματα αυτά, τα οποία θα προκαλούσαν πλήγμα στη Χίλαρι Κλίντον. Τα μηνύματα δημοσιοποιήθηκαν στις 22 Ιουλίου 2016, προκαλώντας ρήγμα μεταξύ της Κλίντον και του τότε αντιπάλου της για το χρίσμα του κόμματος, γερουσιαστή Μπέρνι Σάντερς. Αν και η Κλίντον κέρδισε τελικά το χρίσμα, η ρήξη αποδυνάμωσε την υποψηφιότητά της.\nΣε μήνυμα ηλεκτρονικού ταχυδρομείου ο Στόουν ανέφερε ότι «η δήλωση του κ. Κοέν είναι αναληθής» αλλά δεν διευκρίνισε ποιο ακριβώς σημείο της εννοούσε. Ο Στόουν έχει παραπεμφθεί από τον ειδικό εισαγγελέα Ρόμπερτ Μάλερ με την κατηγορία ότι είπε ψέματα στο Κογκρέσο όμως ο ίδιος δηλώνει αθώος και ότι δεν γνώριζε τα σχέδια του Ασάνζ.\nΣτη δήλωσή του ο Κοέν τόνισε ότι δεν διαθέτει κάποια άμεση απόδειξη ότι ο Τραμπ ή κάποιο μέλος του προεκλογικού επιτελείου του συνεργάστηκε με τη Ρωσία. «Δεν έχω (αποδείξεις). Θέλω να είμαι σαφής. Αλλά έχω τις υποψίες μου», τόνισε.\nΟ Κοέν είπε επίσης ότι θα παρουσιάσει επιστολές που έγραψε εκ μέρους του Τραμπ, με τις οποίες απειλούσε το λύκειο και τα κολέγια όπου φοίτησε ο πελάτης του να μην δημοσιοποιήσουν τους βαθμούς του.\nΑναφερόμενος στα κατασκευαστικά σχέδια της εταιρείας του πρώην πελάτη του στη Μόσχα, είπε ότι οι διαπραγματεύσεις συνεχίζονταν και το 2016. «Να είμαστε ξεκάθαροι: ο κ. Τραμπ γνώριζε και διεύθυνε τις διαπραγματεύσεις κατά τη διάρκεια της προεκλογικής εκστρατείας και είπε ψέματα για το θέμα αυτό. Είπε ψέματα επειδή δεν πίστευε ότι θα κέρδιζε τις εκλογές. Είπε ψέματα επειδή νόμιζε ότι θα κέρδιζε εκατοντάδες εκατομμύρια δολάρια χάρη σε αυτό το κατασκευαστικό σχέδιο στη Μόσχα», ισχυρίστηκε.\nΟ Κοέν περιέγραψε επίσης μια σκηνή κατά την οποία ο γιος του Τραμπ, Ντόναλντ Τζούνιορ, μπήκε στο γραφείο του πατέρα του και του είπε χαμηλόφωνα: «Η συνάντηση κανονίστηκε», οπότε ο πελάτης του απάντησε: «Ωραία… κράτα με ενήμερο». Εκ των υστέρων, ο Κόεν πιστεύει ότι ο Ντόναλντ Τζούνιορ αναφερόταν στη συνάντηση που έγινε τον Ιούνιο του 2016 με Ρωσίδα δικηγόρο που είχε προτείνει να δώσει στο προεκλογικό επιτελείο του Τραμπ επιβαρυντικά στοιχεία για τη Χίλαρι Κλίντον.\nΠροηγούμενο άρθροΣτα ημιτελικά ο Αστέρας που νίκησε 4-1 τον Εργοτέλη\nΕπόμενο άρθροΒασιλειάδης στη Βουλή: «Αλλάζουμε σελίδα στον αθλητισμό με το νέο νομοσχέδιο»


888 Εγκαλεί τον Κοτζιά το τουρκικό ΥΠΕΞ: Ανεύθυνη και μη ειρηνική η προσέγγισή του, ξεπερνά τα όρια | Kontasas\nΑρχική / ΚΟΣΜΟΣ / Εγκαλεί τον Κοτζιά το τουρκικό ΥΠΕΞ: Ανεύθυνη και μη ειρηνική η προσέγγισή του, ξεπερνά τα όρια\nΕγκαλεί τον Κοτζιά το τουρκικό ΥΠΕΞ: Ανεύθυνη και μη ειρηνική η προσέγγισή του, ξεπερνά τα όρια\nΦεβρουάριος 17, 2018\tΚΟΣΜΟΣ\nΑνησυχία εκφράζει ο εκπρόσωπος του τουρκικού υπουργείου Εξωτερικών Hami Aksoyσχετικά με τις δηλώσεις του Έλληνα υπουργού Εξωτερικών Νίκου Κοτζιά για τη στάση της Ελλάδας απέναντι στην Τουρκία, με φόντο όσα συμβαίνουν τις τελευταίες ημέρες στα Ίμια.\nΣε δήλωσή του, που μεταδίδει το πρακτορείο Anadolu, ο Aksoy χαρακτηρίζει ανησυχητική τη δήλωση Κοτζιά, στην οποία προειδοποίησε, σύμφωνα με τον εκπρόσωπο, πως η Ελλάδα «δεν θα επιδείξει ειρηνική συμπεριφορά».\nΟ Aksoy υπενθύμισε την τηλεφωνική επικοινωνία ανάμεσα στους πρωθυπουργούς των δύο χωρών την Τρίτη και δήλωσε πως η Τουρκία εξέφρασε την προσδοκία της η Ελλάδα να λάβει τα απαραίτητα μέτρα για να χαμηλώσει την ένταση στο Αιγαίο. Παρά τις διαφορές ανάμεσα στις δύο χώρες, η συζήτηση έγινε σε θετική ατμόσφαιρα και συζητήθηκαν μέτρα οικοδόμησης εμπιστοσύνης, ενώ η συζήτηση επικεντρώθηκε στην εξεύρεση λύσεων στο πρόβλημα μέσω διαλόγου, πρόσθεσε.\n«Στο πλαίσιο αυτό, για ακόμα μία φορά τονίζουμε πως η χώρα μας υποστηρίζει την αποκλιμάκωση των εντάσεων στο Αιγαίο» τονίζεται στην ανακοίνωση. «Αλλά, δυστυχώς, φαίνεται πως ο Έλληνας υπουργός Εξωτερικών έχει υιοθετήσει μια προσέγγιση που δεν είναι ειρηνική, ξεπερνά τα όρια και είναι μακριά από την υπευθυνότητα που απαιτεί η πολιτική του θέση».\nΌπως μεταδίδει το Anadolu, ο εκπρόσωπος του τουρκικού ΥΠΕΞ καλεί τον Έλληνα υπουργό να είναι λογικός και σε συμφωνία με τις κοινές επιθυμίες που διατύπωσαν ο Τούρκος και ο Έλληνας πρωθυπουργός στην τηλεφωνική τους επικοινωνία.\nΚαι καταλήγει το τηλεγράφημα του Anadolu: «Σύμφωνα με το ελληνικό ειδησεογραφικό πρακτορείο ΑΜΠΕ, τουρκικό περιπολικό σκάφος διεμβόλισε περιπολικό της ελληνικής ακτοφυλακής κοντά στα νησιά Καρντάκ (σ.σ. τα Ίμια) στο νοτιοανατολικό Αιγαίο στις 12 Φεβρουαρίου. Στις 28 Ιανουαρίου, η τουρκική ακτοφυλακή εμπόδισε τον υπουργό άμυνας της Ελλάδας Πάνο Καμμένο από το να προσεγγίσει δύο τουρκικές νησίδες στο Αιγαίο. Οι αξιωματικοί της ακτοφυλακής προειδοποίησαν τον Καμμένο, ο οποίος κατευθυνόταν στις νησίδες Καρντάκ για να ρίξει στεφάνι. Μετά την προειδοποίηση, το ελληνικό σκάφος αποχώρησε από τα τουρκικά χωρικά ύδατα. Η διαμάχη Τουρκίας και Ελλάδας εδώ και δεκαετίες για τις ακατοίκητες νησίδες του Αιγαίου έφερε τις δύο χώρες στο χείλος της ένοπλης σύγκρουσης το 1996 και οδήγησε σε επανακλιμάκωση της έντασης φέτος».\nΤι είχε πει ο Νίκος Κοτζιάς\n«Και παραβιάζουν το διεθνές δίκαιο και δεν ξέρουν και γεωγραφία. Τα Ίμια ασφαλώς και είναι Ελληνικά. Το αποδίδουν οι διεθνείς συμβάσεις και το διεθνές δίκαιο. Δεν συμμετέχω στις ανοησίες της Τουρκίας. Η Τουρκία είναι νευρική γιατί το μέτωπο της Συρίας δεν πάει καλά, με την Αρμενία έχει κλειστά τα σύνορά της, με το Κυπριακό συμπεριφέρεται ως καουμπόι στα ανοικτά της Ανατολικής Μεσογείου, λόγω της ΑΟΖ και από το γεγονός ότι έχουν βρεθεί, όπως φαίνεται, μεγάλες ποσότητες φυσικού αερίου» είχε τονίσει ο υπουργός Εξωτερικών Νίκος Κοτζιάς, σε συνέντευξή του στον δημοσιογράφο Αντώνη Σρόιτερ και την εκπομπή «Αυτοψία» του τηλεοπτικού σταθμού «Aplha».\n«Αυτό πρέπει να το ακούσουν και οι Τούρκοι, διότι όλο μιλάνε για προειδοποιήσεις, προειδοποιήσεις. Εγώ τους έχω πει η Ελλάδα δεν είναι -το λέω με καλή έννοια για αυτές τις δύο χώρες, αλλά το λέω από την άποψη της συμπεριφοράς της Τουρκίας-ούτε Συρία ούτε Ιράκ. Είμαστε ένα συγκροτημένο κράτος, με καλή άμυνα, καλά αμυντικά συστήματα, καλούς συμμάχους και υψηλή διπλωματική χωρητικότητα», ανέφερε ο Έλληνας ΥΠΕΞ.\n«Δεν κάναμε μόνο διάβημα. Η Ελλάδα για πρώτη φορά έχει τον ευρωπαϊκό χώρο μαζί της. Η Ελλάδα πρέπει να είναι προσεκτική σε μια εποχή που η Τουρκία θέλει να βγάλει προς τα έξω τα εσωτερικά της προβλήματα» τόνισε ο κ. Κοτζιάς και πρόσθεσε: «Ίσως τους εκνευρίζει πολύ το γεγονός ότι λύνουμε τα προβλήματά μας με την Αλβανία και τα Σκόπια. Ίσως αυτό τους κάνει πιο νευρικούς. Εμείς πρέπει να είμαστε προσεκτικοί σε αυτή τη φάση. Η εξωτερική πολιτική δεν γίνεται πάντα με αλαλαγμούς».\n«Η Τουρκία δεν θα ξανακάνει κάτι τέτοιο. Δεν είμαστε ούτε Συρία, ούτε Ιράκ. Γνωρίζουν και οι ίδιοι πως δεν πρέπει να το πάνε παρακάτω» ανέφερε ο κ. Κοτζιάς ενώ ερωτηθείς πως ο σύμβουλος του Ερντογάν, Γιγίτ Μπουλούτ, έχει παρομοιάσει «την Τουρκία με γίγαντα και την Ελλάδα με μύγα», απάντησε πως «το ότι είναι σύμβουλος του Ερντογάν, αυτό δεν τον κάνει ξύπνιο. Εξυπνάδα στην ανοησία» και προσέθεσε: «Δεν έχει δει ελέφαντες να τρέχουν επειδή είδαν ποντικό μπροστά τους. Αυτά δεν είναι σοβαρά πράγματα. Είμαστε στην αναζήτηση μήπως πρέπει να πληρώσουν οι Τούρκοι. Ήδη το εξετάζει η νομική μας υπηρεσία. Αν προκύψει κάτι τότε θα ζητήσουμε αποζημίωση. Δεν θα τους χαριστούμε».\nΠροηγούμενο Άγιος Παΐσιος: Χειρόγραφο πάνω σε φωτογραφία της Αγίας Σοφίας (εικόνα)\nΕπόμενο Για γέλια οι Γερμανοί! Ούτε καν τις διεθνείς του υποχρεώσεις σε ασκήσεις του ΝΑΤΟ δεν μπορούν να εκπληρώσουν\nΑμερικανικές δυνάμεις μαζί με Κούρδους παίρνουν θέση μάχης απέναντι στους Τούρκους στο Αφρίν – Έρχεται νέο λεπίδι για τις δυνάμεις του Ερντογάν\nDeutsche Welle: Προς capitals controls η Τουρκία;\nΘέσεις σε Δήμους, Νοσοκομεία, ΕΕΤΑΑ, ΑΣΕΠ, ΕΑΠ, ΔΕΔΔΗΕ, ZARA, AEGEAN, ADIDAS, H&M, ΦΑΓΕ, BAZAAR κ.α. (10-5)\nΚόλαση! Ελληνίδα αισθητικός μοιράζει… πόνο με την κορμάρα της!